Tramp zatražio odlaganje izbora u SAD - Novi Standard\nTramp zatražio odlaganje izbora u SAD\nTramp sve više dovodi u pitanje regularnost izbora u novembru i očekivano povećano glasanje poštom zbog pandemije koronavirusa\nPredsednik SAD Donald Tramp u četvrtak je prvi put pokrenuo pitanje odlaganja predsedničkih izbora u novembru i izneo neosnovane optužbe da će povećano glasanje poštom rezultirati izbornom prevarom, prenosi agencija AP.\nDatumi predsedničkih izbora – utorak posle prvog ponedeljka u novembru svake četiri godine – utvrđeni su federalnim zakonom, koji može da menja samo Kongres. U Ustavu nema odredbi o odlaganju predsedničke inauguracije, zakazane za 20. januar 2021. godine. Tramp je u četvrtak tvitovao:\n“Sa opštim glasanjem poštom, izbori 2020. će biti na najneprecizniji i najnepošteniji u istoriji. Biće velika sramota za SAD. Odložiti izbore dok ljudi ne budu mogli da pravilno i bezbedno glasaju???”\nNema dokaza o izbornim neregularnostima kroz glasanje poštom, čak ni u državama u kojima se glasa samo na taj način, navodi AP. Pet država, u kojima se već isključivo glasa poštom, navode da primenjuju neophodne mere da bi se osiguralo da strani akteri ne mogu da poremete glasanje. Eksperti ocenjuju da su svi oblici izborne prevare retki, uključujući i glasanje van biračkog mesta.\nTramp sve više dovodi u pitanje regularnost izbora u novembru i očekivano povećano glasanje poštom zbog pandemije koronavirusa. Predsednik, koji u anketama zaostaje za kandidatom demokrata Džoom Bajdenom, je u nedavnom intervjuu kablovskoj mreži Foks njuz odbio da se obaveže da će priznati rezultate izbora.\nSlično je zapretio i pre izbora 2016. godine.\n“Videću. Neću jednostavno reći “da” ili “ne”. Nisam ni prošli put”, rekao je Tramp.\nProšlog meseca je pristalicama u Arizoni rekao da će, po njegovom mišljenju, ovogodišnji izbori “biti najkorumpiraniji u istoriji naše zemlje”. U aprilu, Tramp je odbacio mogućnost promene datuma izbora.\n“Zašto bih to uradio. 3. novembar je dobar broj. Radujem se izborima”, rekao je američki lider.\nSekretar za pravosuđe Vilijam Bar rekao je tokom svedočenja u Kongresu, ove nedelje, da postoji “veliki rizik” da će glasanje poštom dovesti do “masovne” izborne prevare. Međutim, poručio je da “nema razloga da misli” da će izbori biti namešteni.\nIzvor Rojters/Glas Amerike, 30. jul 2020.\nPreporučujemoDonald Trampodlaganjepredsednički izbori 2020SAD


pink.rs | Siniša Mali o merama za unapređenje privrednog ambijenta: Poreske olakšice za suzbijanje sive ekonomije (FOTO)\nMinistar finansija u Vladi Republike Srbije Siniša Mali sastao se danas sa izvršnom direktorkom NALED-a Violetom Jovanović, sa kojom je razgovarao o prioritetnim merama za unapređenje poslovnog ambijenta.\nTema razgovora su bile i konkretne aktivnosti koje su u planu da se sprovedu do kraja 2018. godine, a u cilju jačanja pozicije Republike Srbije na međunarodnim listama konkurentnosti.\nTema sastanka je bilo sprovođenje reformskih inicijativa u oblastima suzbijanja sive ekonomije i razvoja elektronske uprave i imovine, kao i priprema svih institucija za sprovođenje fiskalnih olakšica za početnike u poslovanju od 1. oktobra 2018. godine.\nSagovornici su se saglasili da je veoma važno da se kontinuirano radi na merama koje će pomoći da se suzbije siva ekonomija, a jedna od takvih mera je upravo smanjenje doprinosa na zarade zaposlenih. Suzbijanju sive ekonomije će svakako doprineti i reforma Poreske uprave, koja će tu instituciju učiniti mnogo efikasnijom, zaključeno je na sastanku.\nMinistar je istakao da je cilju suzbijanja sive ekonomije upravo važno što će početnici u biznisu od 1. oktobra 2018. godine imati poreske olakšice, i izrazio spremnost da pomogne se u to uključe i sve neophodne institucije, a kako bi država podstakla mlade da započinju sopstveni biznis. Na sastanku je bilo reči i o novom sistemu oporezivanja za IT sektor, a u koju svrhu će biti formirana nova radna grupa.\nMinistar finansija je na kraju sastanka zaključio da je bitno da država preduzme sve neophodne korake i mere kako bi olakšala rad privredi, što dalje doprinosi i većoj zaposlenosti, te boljim finansijskim rezultatima Republike Srbije.\nSiniša Mali šef tela vlade za suzbijanje sive ekonomije


Fotografija iz beogradskog zoo vrta podijelila javnost | Tuzlanski.ba\nDijeljenja: | 10.1.2019. u 0:16\nSnijeg koji je pao u Beogradu donio je mnogo više od dugačkih kolona i saobraćajne gužve. Nažalost, umjesto lijepih i idiličnih scena koje krase glavni grad, Internet je ponovo podijeljen, a razlog je fotografija iz beogradskog zoo vrta.\nVjerovatno ste se odmah pitali – šta bi bilo kome moglo da smeta u zoo vrtu, ali ispostavilo se da i te kako ima. Pošto je snijeg prekrio čitav Beograd, na zvaničnoj Twitter stranici Beo zoo vrta okačili su fotografiju dva geparda koji šetaju po snijegu. Priča vjerovatno ne bi otišla u toliko negativnom smjeru da su na fotki pingvini ili foke, ali ovde se govori o dvije mačke koje inače žive u predjelima u kojima je uvijek toplo.\nIako je fotografija postavljena najvjerovatnije kako bi obradovala ljubitelje Zoo vrta, twitteraši su imali mnogo toga da zamjere ovoj ustanovi.\n“Predivno! Lijepo skoro kao lav koji leži na pločicama ili majmuni koji traže način da se ubiju i prekinu doživotnu robiju u tom mučilištu”; “Koji pakao preživljavaju ove jadne životinje… Prirodno stanište im je na +40, a ovdje se drže na robiji na minusu…”; “A iznad na kalemegdanskoj terasi piče žurke cijelu noć” – samo su neki od komentara koji su ispratili fotografiju.\nGepardi su ugrožena vrsta iz porodice mačaka i najbrže kopnene životinje, mada teško da to može doći do izražaja u krugovima Zoo vrta. Inače naseljavaju veći dio Afrike, kao i mali dio jugozapadne Azije, tačnije Irana. (DDL)\nKljučne riječi: beograd, gepard, reakcije


Tri studenata iz Crne Gore na prestižnom programu u CERN-u | Mladi Nikšića\nMinistarstvo prosvjete, nauke, kulture i sporta utvrdilo je predlog tri kandidata za boravak u ovogodišnjem ljetnjem programu Evropske organizacije za nuklearna istraživanja (CERN) u Ženevi, namijenjen studentima prirodnih nauka.\nNakon sprovedenog konkursa, koji je bio otvoren do 21. januara 2022. godine, Komisija Ministarstva prosvjete, nauke, kulture i sporta jednoglasno je izabrala tri studenata.\nCrnogorski studenti koji će ove godine boraviti u CERN-u su: Vuk Jovović, Prirodnomatematički fakultet-UCG; Danilo Petričević, Elektrotehnički fakultet-UCG i Aldijana Hodžić, Fakultet politehnike-UDG.\nProgram se sastoji od stipendija za boravak studenata u vodećoj svjetskoj laboratoriji, koje su omogućene zahvaljujući Sporazumu Vlade Crne Gore i Evropske organizacije za nuklearna istraživanja (CERN) o naučnoj i tehnološkoj saradnji u oblasti visokoenergetske fizike.\nNajbolji crnogorski studenti imaju priliku da se uključe u svakodnevni rad CERN-ovih velikih istraživačkih timova i posjete laboratorije i postrojenja. Izabranim studentima pokriveni su mjesečno troškovi boravka i smještaja, putni troškovi, kao i zdravstveno osiguranje.\nMinistarstvo zdravlja će pomagati BiH u izradi digitalne COVID potvrde\nCrnogorski vaterpolisti će igrati sa Mađarskom


DW: Ko nije vakcinisan neće moći u kino, restoran i avion? - Portal 072info\nDa li će nevakcinisanim ljudima biti zabranjen ulaz u kino ili restorane? Njemačka debatira o mogućim privilegijama i zabranama. To otvara niz pitanja. U njemačkim medijima i u redovima njemačkih političara trenutno je glasna kritika politike suzbijanja pandemije. “Njemačka je prošlog proljeća bila neka vrsta šampiona u borbi protiv pandemije”, kaže političar Zelenih i član zdravstvenog odbora Bundestaga Janosch Dahmen za DW i dodaje da je prednost izgubljena i da zemlja sada zaostaje.\nJoš u prvom pandemijskom valu je u Ministarstvu zdravlja bilo riječi otakozvanom imunitetnoj iskaznici. U javnosti to nije dobro primljeno. Ministar zdravstva Jens Spahn je odlučio da sazove Etičko vijeće za koje je bilo predviđeno da okupi 24 vrhunska naučnika. Rezultat je objavljen u septembru i nije bio jednoznačan. Polovina članova vijeća smatra da je, kada bude jasno koliko dugo je neko imun, zamisliva iskaznica o imunosti “u određenim slučajevima koji se moraju regulirati zakonom”. Druga polovina je odbila mogućnost iskaznice kojom bi se dokazivala imunost na kovid i to ne samo “zbog naučne neizvesnosti, već i zbog etičkih i praktičnih razloga”. Naveli su primjer da bi se ljudima mogao onemogućiti pristup obrazovnim ustanovama.\nSvejedno da li se radi o iskaznici koja dokazuje imunitet ili da je neko vakcinisan, smisao bi bio garancija da ta osoba nije zarazna. “Najvažnije pitanje, da li se neko ko je vakcinisan može zaraziti i u određenom slučaju postati prenosilac virusa, još uvek nije riješeno”, kaže Mertens.\nPrethodni članakPonovo se trese tlo oko Petrinje\nSljedeći članakSve više zemalja u svijetu uvodi Covid pasoše: Koji su uslovi za njihovo dobijanje\nU Petrovaradinskoj ulici u Zagrebu oko podneva je iz...\nDelegacije Skupštine i Vlade Tuzlanskog kantona posjetile su danas...


Samsung predstavio „vojni“ telefon – Galaxy S20 Tactical Edition | PC Press\nSamsung je rešio da svojim mobilnim telefonima pokrije još jedan segment tržišta. U pitanju je telefon za teške vremenske uslove, koji je dobio naziv Galaxy S20 Tactical Edition. Ovaj model je napravljen u skladu sa svim američkim vojnim i vladinim standardima zaštite. Poseduje dva nivoa enkripcije, a u stanju je i da se povezuje sa vojnim radio uređajima.\nPostoji i borbeni mod koji omogućava da se displej gleda i kada se nose night vision naočare, dok stealth mod isključuje LTE i sve ostale RF signale. Takođe, telefon je lako otključati i u landscape modu, što će olakšati njegovu upotrebu kada je nakačen na grudi.\nSa tehničke strane, Galaxy S20 TE poseduje 1440p ekran dijagonale 6.2 inča, Snapdragon 865 procesor, 12 GB RAM-a i 128 GB prostora za podatke. Naravno, tu su uobičajene višestruke zadnje kamere, kao i prednja kamera, a ugrađena baterija ima kapacitet od 4.000 mAh. Telefon se dobija u čvrstom zaštitnom kućištu, ali nismo uspeli da pronađemo informacije da li je i sam uređaj dodatno ojačan i osiguran.\nOva varijanta S20 telefona biće dostupna tokom trećeg kvartala ove godine, ali samo kroz „kanale odabranih partnera“. Drugim rečima, teško je verovati da će se naći u slobodnoj prodaji, već će verovatno biti ponuđen samo odabranim službama koje imaju potrebu za ovakvom vrstom zaštite.\nTagovi: galaxy s20, Samsung, tactical edition, vojni telefon\n← Elon Musk: Budućnost Tesla funkcija za potpuno autonomnu vožnju\nVeštačko oko koje radi kao pravo →


Od EU 2,8 mlrd eura za razvoj nemačke železnice? › Made-in-Germany.rs\nAleksandar Dobrint, nemački ministar saobraćaja i komunikacija, očekuje da će Nemačka od Evropske unije (EU) dobiti 2,8 milijardi eura za unapređenje tranzitnog transportnog sistema zemlje, a najveći deo ovih investicija, u visini 2,5 milijardi eura, planirano je za izgradnju i obnovu železničkih pruga.\nKako piše nemački list „Zidojče cajtung“, ukupna suma trebalo bi da bude dovoljna za realizaciju 30 predloženih projekata za obnovu puteva, plovnih puteva, teretnih luka, železnice i ostale transportne infrastrukture u Nemačkoj, prenosi agencija „Tanjug“.\nMinistar saobraćaja smatra da treba izgraditi modernu panevropsku železničku mrežu, jer postojeći sistem teretnog saobraćaja kroz Nemačku nije dovoljno efikasan. On kao primer navodi da na putu iz Slovenije u Tursku kompozicija teretnog voza čak osam puta menja lokomotivu.\nPrema informacijama nemačkog lista, zahtev ministra Dobrinta stigao je u Brisel u okviru obimnog investicionog programa Evropske unije za podršku saobraćajnim projektima, čija ukupna vrednost iznosi 26 milijardi eura.\nU EU ne isključuju da Nemačka ima velike šanse za dobijanje ove rekordne sume koju je ministar saobraćaja i komunikacija tražio. Upravo kroz ovu evropsku zemlju prolazi šest od devet evropskih transportnih koridora, koje je Brisel označio kao posebno značajne, piše „Dojče vele“.\nOd MiG na 28/03/2015 / Finansije, Građevinarstvo, Investicije, Mašinogradnja, Transport / Ostavite komentar


Hrana za životinje Prodavnica odeće Tradicionalni proizvodi Cvećara Lekovito bilje Gvožđara Mesara Rasadnik bilja Atelje Prodavnica široke potrošnje Tradicionalni prehrambeni proizvodi Građevinski materijal\n» Početak radova na izgradnji zlatiborske gondole\nPočetak radova je omogućen time što je Ministarstvo građevinarstva, saobraćaja i infrastrukture, posle odbijanja u tri navrata, opštini Čajetina nedavno izdalo građevinsku dozvolu za tu fazu gradnje.\n- Građevinski radovi na Torniku počeće 31. avgusta, a trenutno se priprema lokacija koja je namenjena za temelje stanice i dva stuba i, u saradnji sa Telekomom, priprema se izmeštanje optičkog kabla - objasnila je za Danas Bojana Božanić, direktorka čajetinskog javnog preduzeća „Gold gondola Zlatibor“, dodavši da bi gradnja stanice na Torniku trebalo da bude završena do kraja ove godine.\n- Rok je do kraja godine ali, ukoliko vremenske prilike budu dobre, očekujemo da će radovi biti gotovi do kraja oktobra - dodaje naša sagovornica.\n- Po ugovoru, njihova je obaveza da prate gradnju do njenog završetka i da prisustvuju ugradnji svakog dela svoje opreme, tako da će oni ponovo doći polovinom septembra kada bude počelo betoniranje - dodaje Bojana Božanić.\n- Do kraja godine očekujemo da dobijemo građevinske dozvole za početnu stanicu i za međustanicu, s obzirom na to da je rešavanje imovinsko-pravnih odnosa u završnoj fazi - navela je ona.\n- Sve pravne procedure su iscrpljene i one bi, po zakonskim rokovima, trebalo da se završe do kraja ove godine do kada bismo mogli da, na osnovu odluke o proglašenju tog zemljišta od javnog interesa, uđemo u posed i da ga privedemo nameni, dok se ne reši taj imovinsko-pravni spor sa PK „Zlatibor“ - objašnjava naša sagovornica.\n- Predstavnici Ministarstva građevinarstva pregledaju dokumentaciju za radove na početnoj stanici i međustanici, kako bismo otklonili eventualne nedostatke pre podnošenja zahteva za izdavanje građevinske dozvole. Ukoliko sve bude u redu, gondola bi trebalo da se završi i da prve putnike preveze tokom letnje sezone naredne godine - kaže za Danas Bojana Božanić.\nGondola Zlatibor . foto www.goldgondola.rs\nPočetak gradnje zlatiborske gondole na Torniku\nDobijena građevinska dozvola za početak gradnje Gondole\nZapočela izgradnja zlatiborske gondole\nPolaganje kamena temeljca za izgradnju panoramske gondole na Zlatiboru\nPotpisan ugovor o izgradnji turističkog kampa


Multifunkcijski laserski uređaji - Saveti za kupovinu - Biro Oprema Đorđević\nBez kvalitetno odštampanog dokumenta ne možete očekivati da Vas drugi shvate ozbiljno. Da bi postigli kvalitetan ispis slike i teksta, potrebno je posedovati laserski štampač ili multifunkcijski uređaj. Odabir laserskog štampača oduzima vreme i neretko bude pogrešan. U daljem tekstu možete pročitati, kako da suzite izbor i da lakše odaberete koji tip laserskog štampača Vama treba.\nBitne karakteristike laserskih štampača i fotokopir aparata koje treba da znate\nLaserski štampači i fotokopir aparati se proizvode od malih kućnih štampača, sve do "velikih" profesionalnih multifunkcionalnih štampača, ondosno fotokopira.\nŠtampanje laserskom tehnologijom je daleko kvalitetnije i mnogo brže od takozvanih "pljuckavaca" INK JET štampača. Ukoliko planirate da kupite ili rentirate štampač za kancelariju, štampanje projekata, proizvodnju, pogon, za ceo sprat planirajte da kupite isključivo laserski štampač ili multifunkcijski uređaj.\nGlavne razlike između laserskih štampača i šta to utiče na cenu samog uređaja:\nDimenzije štampača odnosno multifunkcijskog uređaja, da li je samo A4 ili je A3 i A4.\nBrzina štampača, u proseku brzina štampe je 20-80 strana u minuti.\nDa li uređaj štampa crno belo ili u boji.\nKapacitet tonera (uglavnom skuplji i veći uređaji imaju i veći kapacitet tonera, dok je cenovna razlika manja u poređenju sa kapacitetom). Primer - laserski štampač od 50€ ima kapacitet tonera od npr. 2.000 strana i originalni toner košta 40-50€, a nekada i više!!! Laserski štampač od 500€ ima kapacitet tonera od 20.000+ strana i originalni toner košta oko 100€. Da ne govorimo o RAZLIKAMA između ova dva uređaja. Osim što ćete kupovinom par tonera slabijeg kapaciteta dostići cenu skupljeg uređaja (gde biste možda zamenili jedan toner), dobijate daleko BRŽI, IZDRŽLJIVIJI, PROFESIONALNIJI ŠTAMPAČ, koji će početi daleko više da se ISPLAĆUJE.\nRezolucija štampe - U današnje vreme skoro svi uređaji štampaju visokom rezolucijom, tako da je ovo veoma retka stavka na koju bi trebali da obratite pažnju, naravno ukoliko nemate preku potrebu za nekom visokom rezolucijom.\nPovezivost štampača - svi mogući štampači i multifunkcijski uređaji imaju mogućnost USB povezivanja. Prosto rečeno jeftiniji štampači imaju mogućnost USB povezivanja, dok nešto skuplji uređaji imaju mogućnost MREŽNOG (Ethernet) povezivanja, a neretko i Wi/Fi povezivanja.\nMemorija štampača nije preko bitna stavka, osim ako ne kupujete profesionalni multifunkcijski, A3 laserski štampač u koji planirate da ubacite neki Security software ili da skladištite dokumenta. I u tom slučaju postoji mogućnost kupovine dodatne memorije.\nŠtampač i fotokopir aparat - šta treba odrediti pre kupovine\nDa li Vam je potreban štampač u boji ili će Vaše potrebe zadovoljiti i crno bela štampa? Ono što treba da znate, je, da je velika razlika u ceni po otisku između štampača u boji i crno belog uređaja. Računajte da pojedinih delova unutar štampača u boji imate četiri puta više nego kod crno belog uređaja. Što je i logično, obzirom da imate četiri tonera u štampaču.\nKoliki Vam je obim štampe? Da li je to 10, 100 ili 1.000 otisaka dnevno.\nDa li imate potrebu za multifunkcijskim štampačem (fotokopir, štampač i skener, sve u jednom uređaju, postoje modeli i sa FAX-om)\nNa koliko računara ili laptopova planirate da povežete uređaj.\nDa li imate potrebe za A3 štampom ili fotokopiranjem. Ukoliko nemate potrebe za A3 štampom, a imate veliki obim štampe, svakako preporučujemo neki od A3 uređaja! Ako se pitate zašto, odgovori su jednostavni, zbog njihove izdržljivosti, kapaciteta tonera, brzine skeniranja, brzine štampe i mnogo drugih parametara.\nAko i dalje ne možete sami da se odlučite kakav štampač i fotokopir aparat Vam je potreban, slobodno nam se obratite! Naših 32 godine postojanja i preko 40 godina iskustva nam dozvoljava da Vas stručno posavetujemo o kupovini novog laserskog štampača!\nUŠTEDITE VREME!!! KAKO?\nKupovinom štampača u Biro Opremi Đorđević dobićete kompletnu uslugu i možete "zatvoriti krug" na jednom mestu!\nDobijate nov štampač marke Kyocera za koji smo ovlašćen distributer i servisni partner. (Kasnije u tekstu nešto više o samom brendu)\nServisi svih Vaših postojećih, laserskih štampača i fotokopira na jednom mestu.\nNabavku tonera za Vaše nove i već postojeće štampače.\nIzlazak na teren i rešavanje problema na licu mesta, ukoliko postoji mogućnost za to.\nKontaktirajte nas pozivom na brojeve:\nIli putem e-maila: info@birooprema-djordjevic.com\nNajbolji laserski štampači trenutno na tržištu Kao servis štampača, sa preko 30 godina postojanja i…


pink.rs | Hapšenje Zarubice je ISTORIJSKI USPEH POLICIJE: Napravio je i proizvodio drogu za BORCE ISLAMSKE DRŽAVE (VIDEO)\nZbog sumnje da su trgovali narkoticima i oružjem pripdanici MUP su prethodnoih dana su u više odvojenih akcija uhapsili 139 osoba. Neposerdno pre toga u Makedoniji je uhapšen Milan Zarubica koji je pre toga dva puta osuđivan zbog organizovanja proizvodnje sintetičke droge.\nDejan Milenković iz Uprave kriminalističke policije kaže da je to veliki uspeh srpske policije.\n- Nastavlja se kontinuitet uspešnog rada. U ovoj i prethodnoj godini ostvaren je istorijski uspeh. toga ne bi bilo da ministar Nebojša Stefanović nije oformio tim koji će obračunati sa svim kriminalcima. Rezultati govore koliko možemo da uradimo - naveo je Milenković.\nPrema njegovim rečima, narkotici i oružje se uvek mogu dovesti u vezu, a sklanjanjem velike količine oružja, sprečavaju se obračuni kriminalnih klanova.\nGovoreći o hapšenju Zarubice, Milenković je istakao da je ta vest odejknula i u kriminalnom svetu, ali i u sferi bezbednosti.\n- Ovo je istorijski uspeh srpske polcije na otkrivanju i procesuiranju ove organizovane kriminalne grupe koja ima brojne sprecifičnosti. Na njenom čelu je dr Milan Zarubica, genije za proizvodnju sintetičke droge. Poznat po tome što je proizveo najkvalitetniju sintetičku drogu na svetu – kaptagon. Uspeo iz amfetaminskog otpada proizvede amfetamin najvišeg kvaliteta. znači za njega nisu postojale granice u smislu hemijskih nauka – istakao je Milenković.\nKako je dodao, ova grupa je bila veoma dobro organizovana, delovala je na međunarodnom planu, ne teritoriji više gržava, u Tetovu je bila baza za proizvodnju kaptagona.\nPrema njegovim rečima, akcija je bila vrlo složena i bili su uključeni najboljih ljudi iz srpske policije. - Imali smo dostojnogh protivnika, koji je dobro organizovao kriminalnu grupu- naveo je Milenković.\n- Kaptagon je posebna vrsta sintetičekče droge, bila je namenjena militantnim ekstremistima na Bliskom Istoku i turskom podzemlju. Daje posebna svojstva ljudskom telu, euforično ponašanje, veliku izdržljivost, ne osećaju glad, umor...dobijate vojnike koji mogu da izdrže više dana bez vode i hrane, a ne osećaju strah u borbama sa snagama bezbednosti - objasnio je Milenković\nNovinar Televitzije Pink Mladen Mijatović ističe da se istakao da je Zarubicau vsetskim krugovim važi za vodeća u osoba u proizvodnji droge amfetaminskog tipa.\n-Otkrivanjem laboratorija i hapšenjem sprečeno je distribuiranje droge koja je bila namenjena borcima ID. Značajan doprinos na globanom nivou u borbi protiv terorizma – naveo je Mijatović.


Zašto neće biti slobodnih medija - Nova ekonomija\nEvo nama divne letnje vesti: posle godinu i po dana, Srbija je uspela da je FATF, međunarodn telo za sprečavanje pranja novca i finansiranja terorizma, skine sa svoje crne liste. Predsednica Vlade Republike Srbije, sad već famozna Ana Brnabić, upala je tim povodom u egzaltaciju. Nekako svečano naduvena, kako to samo ona ume, izjavila je da „Srbija može biti jedan od lidera u borbi protiv pranja novca i terorizma".\nTu se premijerki u velikom oduševljenju, naravno, pridružio i ministar policije Nebojša Stefanović. Osim što nas je obradovao vešću da će od sada moći, zahvaljujući pomoći Norveške, da nam špijuniraju i čitaju sve telefone i računare, kako bi se borili protiv organizovanog kriminala i korupcije, izrazio je i „veliko zadovoljstvo jer je Srbija odlukom FATF-a dobila mesto koje joj pripada". Ukazao je, prenose mediji, i da „zemlja mora nastaviti da se bori i dalje, kako bismo pravni okvir kontinuirano unapređivali i postali jedna od vodećih zemalja, koja svoje finansije i finansije onih koji investiraju u našu zemlju štiti na najbolji mogući način".\nA da imamo slobodne medije (radi se naravno o ovim najvećim, pre svega državnim) i na njima slobodne novinare, ne bi to tako prošlo. Oni bi predsednicu Vlade pitali, recimo, sledeće: zašto se Srbija uopšte našla na crnoj listi FATF-a; šta su bili konkretni razlozi, pošto (samo) nedostatak nekih zakona to sigurno nije; zašto ste tu informaciju krili od građana pa su je saznali samo oni koji čitaju alternativne male sajtove? Tražili bi od premijerke da navede tačnu štetu koju je Srbija zbog ovoga pretrpela. Pitali bi je da li oseća odgovornost za ovo što se tokom njenog mandata dogodilo. Možda bi je priupitali i zašto je o ovome ćutala kao zalivena godinu i po dana, izuzimajući jedno novinarsko „presretanje" prošlog leta kad je izgrdila FATF i bukvalno pobegla od novinara.\nAli to nema ko da pita niti da objavi, pa zato građani koji ne znaju da postoji Krik, Insajder, pa ni Nova ekonomija, nemaju ni mogućnosti da čuju pravu istinu. Znajući to vrlo dobro, predsednica Vlade Republike Srbije i može hladno da izjavi kako se čitajući ovogodišnji izveštaj Evropske komisije o napretku Srbije u evrointegracijama - zabavila.\nUkratko, šef Delegacije EU Sem Fabrici rekao je na konferenciji za novinare da će Srbija morati dodatno na radi na razvitku demokratskog društva, podeli vlasti, na nezavisnom, odgovornom i efikasnom pravosuđu. „Ako razmatramo podelu vlasti, Izveštaj šalje nekoliko poruka kako da Skupština radi bolje, da pravosuđe postane nezavisno i kako da medijski sistem postane slobodniji”.\nNaravno da je Ani Brnabić, kao i njenom šefu Aleksandru Vučiću, naročito deo o tome kako mediji moraju da postanu nezavisni od izvršne vlasti i da rade slobodno i bez pritiska, beskrajno zabavan. Sto posto o tome prave viceve i crkavaju od smeha. Jer realno, sloboda medija je poslednja stvar koja bi im pala na pamet. Mogu oni da glume neke razgovore sa opozicijom ako ona na te razgovore bude naterana. Mogu možda čak i Maju Gojković da smene sa čela Skupštine Srbije čiji je rad obesmislila. Mogu da prave medijske strategije, da donose zakone, fingiraju napredak u reformama, ali medije neće dati.\nZašto? Pa zato što bi odmah došli u situaciju da moraju da odgovaraju na silna pitanja. Od toga zašto se država Srbija, jedina na Balkanu, našla na crnoj listi zemalja osumnjičenih za pranje novca i finansiranje terorizma, pa do toga da li je, kako je i zašto je narko-mafija povezana sa najvišim predstavnicima izvršne vlasti, kako tvrdi naprasno penzionisani visoki policijski funkcioner Rodoljub Milović. Pa čak i do, u ovim okolnostima, sasvim nevinog pitanja – zašto gospodin predsednik kao svoj istorijski uspeh „koji će ući u udžbenike" predstavlja podatak da se država Srbija zadužila milijardu evra na Londonskoj berzi po kamatnoj stopi od 1,61% u vreme niskih kamatnih stopa, kad se recimo Hrvatska u isto vreme zadužila po stopi od 1,3%. I zašto je neviđeni spektakl to što će se jeftinijim kreditom zameniti onaj skuplji. To države inače rade, to im je posao.\nI tako svakog dana. Bar po deset pitanja na koja nema odgovora. A narod gleda. A izbori se primiču. Pa naravno da nema nikakve šanse da se to dozvoli. Zašto? Zato što se ova kula od karata zasniva i održava samo i jedino na lažima.


Hrvatska dobila Sloveniju u sporu oko Ljubljanske banke\nTanjug 16. decembra 2020. 16:09\nZAGREB – Evropski sud za ljudska prava (ESLJP) objavio je da Slovenija ne može da tuži Hrvatsku u ime Ljubljanske banke za povredu ljudskih prava i proglasio se nenadležnim za tužbu tešku gotovo 430 miliona evra.\nTaj međunarodni sud je prihvatio hrvatske argumente i zauzeo stav da Ljubljanska banka nije nevladina organizacija, već je usko povezana s državom, pa Slovenija ne može u njeno ime da tuži za povredu ljudskih prava garantovanih Konvencijom za zaštitu ljudskih prava i osnovnih sloboda, prenela je agencija Hina .\nSlovenija je spor pokrenula 2016. pozivajući se na povredu nekoliko prava iz Konvencije zbog načina na koji su hrvatske sudske i izvšne vlasti postupale u vezi s potraživanjem Ljubljanske banke prema hrvatskim trgovačkim društvima.\nHrvatska je tvrdila da ESLJP nije nadležan za odlučivanje o tom zahtevu jer je Ljubljanska banka vladina organizacija u vlasništvu Republike Slovenije i pod upravom slovenačkog Fonda za sukcesiju.\nLjubljanska banka je radi ostvarivanja naplate neplaćenih i dospelih potražanja po kreditima i garancijama pred hrvatskim sudovima od 1991. pokrenula brojne parnične postupke protiv hrvatskih trgovačkih društava koja su poslovala većinom u poljoprivrednom i prehrambenom sektoru.\nNaplata potraživanja Ljubljanske banke u većini slučajeva je postala nemoguća jer su dužnici bankrotirali ili su prestali da postoje.\nSlovenija je zahtevala i isplatu pravedne naknade koja bi odgovarala gubicima koje je banka pretrpela zbog navodnih povreda konvencijskih prava u iznosu od 429,53 miliona evra s pripadajućom kamatom.\nOdluka ESLJP-a je konačna i Slovenija više ne može da pokreće nove postupke pred tim sudom na temelju istih činjenica, dodaje Hina.


Časopis Industrija :: Iz Portugala na tržišta EU, Amerike i Afrike\nPoslovanje u Portugalu za kompanije iz Srbije značilo bi pristup jedinstvenom tržištu EU od 500 miliona potrošača, ali i tržištima američkog i afričkog kontinenta.\nPortugalska privreda, usmerena na izvoz i investicije, otvorena je za partnerstva i investicione projekte sa srpskim kompanijama, a velike mogućnosti za zajedničke poslove i ulaganja nose IT, ekologija i obnovljivi izvori energije, prehrambena industrija i turizam, istaknuto je na vebinaru „Portugal – Srbija poslovne mogućnosti“.\n„Današnji skup je prvi korak da više saznamo jedni o drugima i impresionirana sam interesovanjem vaših kompanija“, naglasila je Arauho.\nPredstavnici Portugala na vebinaru su istakli kao prednosti poslovanja u toj zemlji pristup tržištima EU, SAD i afričkog kontinenta, velika ulaganja renomiranih svetskih kompanija u IT, ekologiju, obnovljive izvore, dobru poslovnu i političku klimu, odličnu infrastrukturu, razvijen sektor malih i srednjih preduzeća.


Ekonomija - datum: 2021-04-23 AGENCIJA ZA ELEKTRONSKE KOMUNIKACIJE I POŠTANSKU DJELATNOST Radionica o internetu\nRadionica koja je održana na temu IPv6 strategija, politika i implementacija, imala je za cilj podizanje svijesti na nacionalnom nivou u vezi prelaska sa Internet protokola verzija 4 (IPv6) na Internet protokol verziju 6 (IPv6).\nRadionicu je organizovala Agencija za elektronske komunikacije i poštansku djelatnost i Međunarodna unija za telekomunikacije (ITU), Kancelarija za Evropu.\nRadionici, koja je održana u utorak i srijedu, prisustvovalo je 67 predstavnika ministarstava, državnih organa, univerziteta, operatora elektronskih komunikacija, banaka, IT kompanija, Privredne komore, ITU-a i BEREC-a (Tijelo evropskih regulatora za elektronske komunikacije).\n– Prvog dana su predstavljene aktivnosti ITU-a u vezi IPv6, kao planovi za implementaciju IPv6 u mrežama organa državne uprave, Crnogorskog telekoma i Telenora, a dat je i osvrt na upotrebu IPv6 u 5G mrežama – navodi se u saopštenju.\nDrugog dana su, kako prenosi Mina biznis, predstavljena iskustva u vezi sa implementacijom IPv6 u mreži Univerziteta Crne Gore i u internet tački razmjene MIXP. Takođe su predstavljena iskustva iz Slovenije u vezi sa implementacijom IPv6 i podizanja svijesti na nacionalnom nivou.\n– Predstavljen je izvještaj o stanju implementacije IPv6 u zemljama EU, i dat je pregled uspješnih implementacija u EU, sa osvrtom na ulogu nacionalnih regulatora u tom procesu, kao i planovi BEREC-a na ovom polju – piše u saopštenju.


Poslao: 20 Maj 2013 03:10\n4Ovo se svidja korisnicima: Dusan, ThePhilosopher, g0c47777, mcrule\nGoco, lakše malo sa tim fobijama.\napple pie bed - jako glup način da zeznete nekoga u spavaćoj sobi\nBonus : The Origins of 9 Great British Insults\nPoslao: 20 Maj 2013 12:32\nMoze da znaci mesto za vezivanje (usidrenje) broda\nkabina (4 berth Motorhome)\nPoslao: 20 Maj 2013 14:51\na shin - cevanica\nTakođe, shin (ش) može biti i 13. slovo arapskog pisma.\nPoslao: 01 Jun 2013 18:36\nU modzoni ima tema o delovima tela, valjda ce jos neko da je dopuni pored mene pa je objavimo\nShin zvuci kao dobar izbor\ngrub - hrana [jedno od znacenja]\nHe never had to bother about grub nor blankets.\nThey do really good grub in our local pub.\nGet yourself some grub and come and sit down\ncringe - pobeći\nto suddenly move away from someone or something because you're frightened\nPoslao: 02 Jun 2013 21:02\nNapisano: 01 Jun 2013 19:25\nJedna zanimljivost (kojoj verovatno nije mesto ovde, ali baš me briga ) :\nDa li ste znali da lol (lots of laugh) na velškom znači babble, idle talk, nonsense?\nNe znam za vas, ali meni je ovo saznanje bacilo malo smisla na 'lol'.\nDopuna: 02 Jun 2013 21:02\ndysania - the state of having a hard time waking up and getting out of bed in the morning\nPoslao: 03 Jun 2013 10:10\nSprem'te se sprem'te forumašiiiiiii\nfina će kompilacija da budeeee\n1. gait - specifičan stil hodanja\nThe Pony's gait slowed from a canter to a trot\n2. canter - laki galop ; trot - kas, kaskanje\n3. slink - odšunjati se, "iskrasti se", iskradati se\n* (to walk away quietly so that you are not noticed)\nHe usually slinks off at about 3.30\n4. plod - "jedva koračati" (imamo li reč za ovo?)\n* (to walk taking slow steps, as if your feet are heavy)\nWe plodded through the mud\n5. omnious - dodaje atmosferi negativan ton: da će nešto neprijatno da se desi\n"neprijatna, teskobna tišina" - There was an omnious silence when I asked wheter my contract was going to be renewed.\n6. enticing - primamljiv, zavodljiv, zavodnički\n... attracts you by offering you advantages or pleasure\nan enticing smile\nan enticing job offer\n7. cavort - razdragano se kretati, skakutati\n* to jump or move around in a playful way\nI guess he's digested by this time, and coverting over the landscape in the bellies of twenty different wolves.\nPoslao: 06 Jun 2013 23:06\n3Ovo se svidja korisnicima: ThePhilosopher, jelkica7, mcrule\nNurdle - količina paste koja se stavi na četkicu za zube\nPoslao: 06 Jun 2013 23:14\nGde to nadje Ne bih se nikada setio da tako nesto postoji\nKazi mi Goco, jesu li ti korisne ove kompilacije sto ih postavljam\n(imam jos jednu kompilaciju da postavim )\nPoslao: 07 Jun 2013 00:27\n3Ovo se svidja korisnicima: jelkica7, SlobaBgd, mcrule\ng0c47777 ::Nurdle - količina paste koja se stavi na četkicu za zube Jedna anegdota, ako ne smeta... Na fakultetu smo imali predmet kozmetologija (farmacija je u pitanju), pa je profesor pitao "da li stavljate pastu za zube na četkicu kao na reklami ili odokativno"? Pa su ove ŽENE skočile "kao na reklami, preko cele četkice"! A profesor kaže "pa da, a onda penite ko besni psi, a nikakvog efekta nema! Dovoljno je kao zrno graška da se operu zubi."\nEto, možda je i poučno...\nPoslao: 07 Jun 2013 01:12\n3Ovo se svidja korisnicima: ThePhilosopher, g0c47777, mcrule\n^Vidi stvarno, i svaki put kad na filmu peru zube nigde pene, kao da peru na suvo. Mislim, znam ja da oni na filmu zaista peru zube na suvo, ali uvek sam se pitala kako im uspeva da to prodaju kao stvarno pranje zuba, kad ja svaki put obavezno i pižamu isflekam pastom koja curi iz usta. Možda i izbacim pastu skroz i prištedim, u Holivudu svi imaju lepe zube, a paste nigde.\ngermane - u vezi sa, srodan, koji odgovara\nA remark hardly germane to the question\nOvaj topic je pregledan 136925 puta\nUkupno su 689 korisnika na forumu :: 22 registrovanih, 4 sakrivenih i 663 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: A.R.Chafee.Jr., Apok, babaroga, Bane san, bojank, dankisha, Drug pukovnik, elenemste, Hoegaarden, Jester, Kaplar2, Lieutenant, Marko Marković, MB120mm, mercedesamg, Milos ZA, mrvica78, repac, Srki94, t.mile, Vlada1389, vlvl


NBA 2019/2020 - Page 401 - Košarka - Parapsihopatologija™\nNa to svakako nisi ciljao malopre\nPadao bi svima,a ne samo Denveru,mada ne verujem da će se to desiti.\nEdited September 12 by Milošica\nPada cap svima, ali neće to svakog da uhvati u istoj situaciji. ako je Denver računao da će Jokara i Murray jesti 50% capa u 2022 ili 2023, a onda se ispostavi da će to ipak biti npr 70-80%, onda Detroit i slični timovi koji do tad neće imati nikog pod velikim ugovorom, moći da te razbijaju u free agency.\nNpr Porter postaje RFA i onda više nema trika da matchuju ponude tog Detroita, a pre korone i babla su računali da će tad verovatno imati ziher situaciju za 3-4 max ugovora.\nEdited September 12 by omiljeni\nRed je bio i da ovaj topić dobije svog Ruksu, zašto samo premijerligaši da se zlopate\nopušti se brt, ovo je bio samo malecki salary cap intermeco. sad opet možemo nastaviti sa čitanjem i analizom KZŠ izjava između redova, diskusijom koji igrač bolje nadbija na tvići i drugim suštinskim temama\nPa to se radi i na PL topicu, uz malo fantazija i trejd rumorsa\npustite omiljenog, nervozan je jer zna da u nedelju na TV ide Denver-LAC, na compu ExSkins-Eagles, a za Djetse i Buffalo zabole svakog van drzave NY i 99,99% stanovnistva iste, tako da to moze da gleda ako eventualno navata stream na svom telefonu.\nJeste da je ispao glup sa onim izjavama, ali ne toliko glup da bi otišao u Detroit\nIn other news, nekoliko zamenika GMova širom lige odbilo posao u Sakramentu. Izmedju ostalih i Denverov.\nna kraju ce da ih preuzme predrag sasa.\nJoš će morati da zovu Vladeta da se vrati\n5 minutes ago, precog said:\npredrag sasa i aleksandar sasa, poznati po izjavi "svaka cast jokicu i doncicu, ali samo bogdan bi mogao da igra sa nama dvojicom", deluju kao pravi ljudi za posao.\nda li se zna o kom su sportu pricali?\njel stojakovic otisao zajedno sa divcem?\nSta kaze debeli Carls na to da je Denver sjebao njegovu prognozu?\nJel on bese rekao da Doncic nikad nece biti igrac u NBA jer je EL slabija od NCAA ili tako nesto?


COVID-19 je uticao i na organizacije iz kulture i kreativnu industriju - Akta.ba\n19.06.2020. 08:55 / Izvor: Akta.ba\nKriza Covid-19 dovela je do privremene obustave nekih inicijativa projekta Chebec , a koje su bile predviđene za posljednju fazu regionalnih pilot aktivnosti ovog projekta koji se implementira u okviru EU INTERREG program za Mediteran. Stoga su organizacije korisnice zaustavile svoje planove zbog više sile. Pored otkazivanja treće akcije mobilnosti, koja je trebala biti održana u Bologni, većina primatelja « Vaučera za inovacije », koji su trebali finansirati svoje internacionalizacijske planove, morala je preispitati svoje akcije.\nDobra vijest je da je obustava bila samo privremena: aktivnost poput akcije mobilnosti preoblikovana je i postat će pilot usluga podrške kreativnim industrijama, Vaučeri za inovacije koristit će se za jačanje internacionalizacijskih kapaciteta i planova, a događaji su uspješno provedeni putem weba.\nMeđu aktivnostima koje su poduzete za analizu i razumijevanje ove ogromne promjene, izvještaj koji je izradio Econcult (Sveučilište u Valenciji) daje pregled izazova koji se susreću i napora koje treba uložiti za održavanje održivog, slobodnog i raznolikog okruženja za stvaranje, širenje i pristup kulturnom životu. Ovaj izvještaj temelji se na internetskoj anketi provedenoj od 15. do 30. aprila 2020. godine među 60 organizacija korisnica u pet zemalja koje sudjeluju u realizaciji projekta Chebec, a obogaćen je ispitivanjem različitih izvora kvalitativnih informacija. Izvještaj otkriva nedostatke u umjetničkoj slobodi koje će ova kriza samo pogoršati, kao i progres koji se na njoj može graditi.\nKroz ovaj izvještaj CHEBEC projekat naglašava ulogu umjetnika i kulturnih djelatnika koji su srce kulturne politike i poziva na dalju potporu kulturnih i kreativnih industrija. Sada, više nego ikad prije, moramo prepoznati, integrirati i podržati kulturna pitanja u našem odgovoru na krizu i planiranju oporavka. Učiniti međunarodnu suradnju, uključujući kulturnu suradnju, centralnom za izgradnju otpornijih zajednica.\nKulturni ekosistem jedan je od najteže pogođenih. Pandemija COVID-19 stvorila je okruženje krajnje neizvjesnosti i izazvala velike posljedice na njegovu ekonomsku i finansijsku održivost. Rezultati ankete pokazuju da su organizacije korisnice Chebec-a usredotočile svoje napore na operativne aktivnosti kako bi im omogućile kratkotrajno preživljavanje. Specifičnosti kulturnog rada nisu u potpunosti prepoznate prije krize, a trenutna situacija pogoršava nesigurne situacije u kojima se kulturni radnici nalaze. Većina korisnika tvrdi da su pretrpjeli gubitke u očekivanim prihodima koji se povećavaju tokom drugog tromjesečja, dok su snosili fiksne troškove. Izgubili su poslovne prilike s drugim partnerima zbog ograničenja putovanja, a suočili su se s odgađanjima organizacije događaja i otkazivanjem narudžbi i prodaje. Stoga su se njihove strategije prilagodbe uglavnom temeljile na stvaranju novih ideja i inovacija u proizvodima i uslugama.\nZaista, trenutna situacija s kojom se suočava svijet podrazumijeva novo razumijevanje participacije kulture, ponovno otkriće sektora kulture i veće otvaranje digitalnom svijetu. Nemogućnost sudjelovanja u kulturnom životu na brojne konvencionalne načine tokom zatvaranja umnožila je stvaranje novih mogućnosti pristupa baštini i znanju. Bez obzira na široku primjenu rada na daljinu, trećina anketiranih organizacija, uglavnom malih organizacija između 1 i 5 zaposlenika, povećala je ulaganje u digitalizaciju svojih aktivnosti.\nOd spontanih kreacija koje se dijele na internetu do mnogih inicijativa za slobodan pristup kreacijama, umjetnost i kultura nude beskrajan izvor velikodušnosti. Umjetnici su tako prisiljeni na ranjiv položaj da moraju izbalansirati izloženost zadržavajući vlasništvo nad svojim djelima. Rezultati pokazuju da je više od trećine anketiranih provelo besplatne kulturne inicijative.\nOve predstave otkrivaju ekonomsko zdravlje kreativnih ekosistema koji se ističu svojim poduzetničkim duhom, sposobnošću da se projiciraju na vanjska tržišta i udomljavanjem na svojim teritorijima. Međutim, oni ne bi trebali prikriti neujednačenu ekonomsku dinamiku iz jednog sektora u drugi. To postavlja nove izazove za poštenim naknadama i internetskom sigurnosti, izazove s kojima se mora suočiti u nastojanju da se zaštiti i promovira raznolikost kulturnih izraza.\nKulturna ekonomija važno je područje političke intervencije u vezi s uticajem krize COVID-19. Kako postoji velika neizvjesnost u vezi s vremenskim okvirom ponovnog aktiviranja kulturnih događanja, precizne informacije i jasne smjernice državnih vlasti ističu se kao glavna potreba. Korisnici zahtijevaju dostupnu pomoć i smjernice o tome kako joj pristupiti i znanje koje će im omogućiti da reorganiziraju svoje procese nakon što se ekonomska aktivnost počne postepeno oporavljati.\nVećina Chebec-ovih organizacija korisnica predviđa pojačanje nesigurnosti, kao i nepravilnost i kulturnu djelatnost privremene prirode. Redizajn produkcije, izložbe i uživanja u umjetnosti i kulturi već se odvijaju jer ekonomija dobiva manje frenetičan ritam. Korisnici su izrazili potrebu za likvidnošću da bi ublažili negativan uticaj koji je zatvaranje imalo na njihove uobičajene izvore prihoda, te umjerenu potrebu za prilagođavanjem daljinskom radu i digitalnom okruženju. U situaciji kada je većina njih shvatila kako su im se primanja značajno smanjila, pristup državnoj pomoći je ključan za osiguranje ekonomske održivosti. Većina primljene potpore stigla je od nacionalnih vlada, a po značaju su lokalne samouprave, slijede regionalne i posljednje iz Europske unije. Pored sporosti postupka raspodjele pomoći, koji je zajednički za sve sektore, većina korisnika smatra da je primljena pomoć samo umjereno korisna i nedovoljna za suočavanje sa situacijom.\nU produktivnom i upravljačkom kontekstu u kojem su fiksni troškovi koje snose organizacije značajni, strukturna krhkost kulturnih organizacija znatno se pogoršava. Korisnici vide veću potrebu za pristupima na strani ponude, tj. poslovnim orijentiranim javnim politikama, te se usredotočuju na potrebu promicanja javnih nabavki na strani potražnje. U osnovi, sektor zahtijeva da se oni uzmu u obzir i uključe u strategiju koja uzima u obzir njegove specifične karakteristike i omogućava mu da bude održiv u dugoročnom razdoblju. Ispitanici vjeruju da se rješenje za krizu mora naći u samom sektoru, a ne u javnim tijelima.\nOptimistična nota u tom pogledu je procjena povećane percepcije ekonomske i društvene vrijednosti kulture, koja bi mogla djelovati kao poluga za promjene. Svjesnost ovog pitanja od presudne je važnosti da se istakne centralnost kulture kao pokretača teritorijalnog razvoja.\nKriza COVID-19 dokazuje potrebu eksponencijalnog umnožavanja suradnje svih vlada, zajednica, agenata i kulturnih aktera jer pokazuje njihovu međusobnu ovisnost; kreativnost i tehnološke mogućnosti pridonijele su širenju kulturnih sadržaja, a provode se zajedničke mjere za poticanje potpunijeg i kohezivnijeg djelovanja i izbjegavanje fragmentacije. Kao program europske suradnje, Chebec potiče ove inicijative kao istinske inovacijske procese u kojima teritoriji uče i oživljavaju bratstvo među njima kako bi dali novi poticaj njihovim ciljevima.


Odbojkašice bolje od Alžirki, sutra s Japanom za prvo mesto u grupi | Glas javnosti\nPočetna > Sport > Odbojkašice bolje od Alžirki, sutra s Japanom za prvo mesto u grupi\nMeč je trajao 67 minuta, u ekipi Srbije po 10 poena postigle su Sanja Malagurski i Dragana Marinković, dok je u timu Alžira Zohra Bensalem postigla osam poena.\nSrbija je tako ostvarila četvrtu uzastopnu pobedu na turniru, dok je Alžir zabeležio četvrti poraz.\nOdbojkašice Srbije su od početka meča preuzele kontrolu, povele u prvom setu sa 15:10 i posle dobre igre Jovane Brakočević u završnici lako osvojile prvi set.\nAlžir je na početku drugog seta prikazao nešto bolju igru, došao na poen zaostatka (7:8), ali se Srbija "odlepila" na 15:8 dobrom igrom Milene Rašić, ali i dobrim servisima Jovane Vesović i ubedljivo osvojila i drugi set.\nOdbojkašice Srbije su nešto sporije počele treći set, što je Alžir iskoristio i na prvi tehnički tajm-aut otišao sa 8:4, a ubrzo su Alžirke povele i sa 12:6. Ali, izabranice Zorana Terzića su se nakon toga probudile i najviše zahvaljujući Sanji Malagurski preokrenule na 14:13 i sačuvale prednost do kraja meča. Malagurski je svih 10 poena postigla u trećem setu.\nDanašnja utakmica bila je u nekim situacijama teža nego što smo očekivali i mislim da je tako bolje za nas, rekao je posle pobede nad Alžirom (3:0) selektor ženske odbojkaške reprezentacije Srbije Zoran Terzić.\n"Alžirke su odigrale dosta pristojno u odnosu na neka naša očekivanja. Zbog toga smo imali možda malo bolji trening nego što smo predviđali. U svakom slučaju, zadovoljan sam rezultatom, donekle i igrom bez obzira što su po mojoj proceni naše devojke pružile eventualno 50 odsto svojih mogućnosti", naglasio je Terzić.\nSelektor našeg nacionalnog tima izrazio je zabrinutost zbog činjenice da naš jutrošnji rival nije zahtevao veću angažovanost.\n"Od utakmice sa Peruom nismo imali jaču utakmicu. Bojim se da nam se to ne olupa o glavu, jer nama je sada potrebna malo veća doza adrenalina na terenu. Nadam se, ipak, da će sutra biti sve u redu", zaključio je Terzić.\nKapiten reprezentacije Srbije Jelena Nikolić složila se sa Terzićem da je Alžir pružio jači otpor nego što se očekivali.\n"Bilo bi bez veze da dva dana nismo igrale pravu odbojku. Nismo ni danas pružile nešto posebno,\nali dobar otpor Alžirki iskoristile samo za malo jači trening. Što se sutrašnje utakmice tiče, nama je nebitno ko je protivnik. Važno nam je samo da prenesemo maksimalan broj bodova u narednu rundu. Zbog toga očekujem da ćemo sutra igrati znatno bolje nego prethodnih dana", poručila je Nikolićaeva.\n"Današnji meč je bio samo priprema za Japan. Svi smo okrenuti tom meču, jer on nam je prioritet. Alžir ni u jednom momentu nismo podcenile, ali igrale smo možda malo opuštenije. Pobeda je, ipak, najvažnija", prokomentarisala je Jovana Brakočević.\nDebitant na svetskom prvenstvu i, uz Sanju Malagurski naš najefikasniji igrač danas Dragana Marinković pravu igru srpske reprezentacije očekuje narednih dana.\n"S obzirom na to da sam danas debitovala bila sam malo uzbuđena. Ali, pošto je Alžir objektivno najslabiji u ovoj grupi, prevelike treme nije bilo. Sada dolazi Japan, a nakon toga i drugi deo šampionata na koji gledam sa optimizmom. Jer, mislim da će naša snaga doći do izražaja tek u duelu sa jačim rivalima", kazala je Marinkovićeva.\nOdbojkašice Srbije sutra od 10 sati igraju sa Japanom, utakmicu za prvo mesto u grupi A.


Beograd, 24. Septembar 2012. PR Objave: Najava -\nUdruženje "Mikro Art", u utorak 25. septembra od 19h u galeriji "Arget" Kulturnog centra Beograda, organizuje javnu diskusiju pod nazivom "OKO kamere, OKO javnog prostora".\nOva diskusija je deo projekta "Oko ulice" koji putem foto radionica i izložbi radova na nov način utiče na socijalno uključivanje i osnaživanje dece koja žive i rade na ulici. Inicijatori projekta su beogradski fotografi-fotoreporteri Željko Šafar i Dragan Kujundžić.\nMladima koji svakodnevno provode vreme na ulici fotografi profesionalci pružili su obuku iz oblasti fotografije, data im je na korišćenje fotografska oprema, dobili su svu neophodnu podršku tokom 6 nedelja, koliko je trajalo fotografisanje.\nUdruženje "Mikro Art" je pokrenulo ciklus od osam tematskih izložbi angažovane umetnosti u prostoru "Ulične galerije" u Bezistanu.\nSerija izložbi će pokušati da skrene pažnju javnosti na širok spektar društvenih tema i pitanja – od položaja osoba sa invaliditetom, preko prava radnika, a u nameri da građanima pruži bolju mogućnost sagledavanja važnosti ovih problema, a sa posebnim fokusom na važnost javnog prostora.\nSvaku od izložbu će pratiti diskusija sa autorima fotografija, stručnjacima za oblast kojom se izložba bavi, kao i zainteresovanom javnošću.\nIzložbu i diskusiju podržava USAID u okviru programa "Inicijativa javnog zagovaranja građanskog društva" kojim rukovodi Institut za održive zajednice (ISC).\njavna diskusija, mirko art, arget\nInicijativa za Društeni centar i Fakultet za pravne i političke studije dr Lazar Vrkatić pozivaju... Više...\nq: 19 - t: 0.10586 sec


Odbojkašice Kopaonika spremne za novo prvenstvo – In Medija\nOdbojkašice Kopaonika spremne za novo prvenstvo\nOdbojkašice Kopaonika iz Brusa posle takmičenja Međuregionalne lige Raško-Rasinskog okruga ove jeseni nastavljaju takmičenje u Opštinskoj ligi Kruševac.\n“Prošlo prvenstvo odbojkašice su odigrale kao najmlađa ekipa i stekle su određeno iskustvo. Po završetku takmičenja ekipa je imala malu pauzu i sredinom avgusta nastavili smo sa treninzima kako bi bili što pripremljeniji za novo prvenstvo. Dobro je da je ekipa ostala na okupu i nadamo se boljim rezultatima. Takmičenje u opštinskoj ligi Kruševac, nezvanično, počinje prve nedelje oktobra za seniorke dok još razmišljamo da li da prijavimo ekipu pionirki jer od oktobra se renovira hala. Trenutno treniramo u hali dok vikendom radimo napolju što zavisi i od vremenskih prilika.” rekla je Dragana Pejić, trener OK Kopaonik.\nOsim takmičarskog dela za koji se odbojkašice vredno primpremaju upravu OK Kopaonik očekuje rad na obezbeđivanju finansijskih sredstava za prevoz, kotizacije, plaćanje sudija i ostale fiksne troškove.\nNadamo se da će sve biti kako je OK Kopaonik planirao i da će ih Opština Brus podržati finansijski u cilju razvoj omladinskog sporta, i kako bi klub bio stabilan i trajao što duže, uz zavidne rezultate mladih “lavica” iz Brusa.\nFotografije sa treninga OVDE


PRIJE 13 GODINA JE GLUMILA U TURSKOJ SERIJI ASI, DANAS NE LIČI NA SEBE: Varala muža, BILAU CENTRU SKANDALA (FOTO) – Izdvojeno\n← AKO MUŠKARCU OVO URADITE, NIKADA VAS NEĆE PREVARITI! Za ovo znaju samo najiskusnije žene, SAVJET ZLATA VRIJEDAN\nIMALA JE 23 GODINE I 317 KILA, NIJE MOGLA UĆI U WC: A čekajte da je vidite danas, BOMBETINA ZA KOJOM MUŠKARCI LUDE! (FOTO) →


ProCredit Bank: Istine i zablude o štednji - Akta.ba\nProCredit Bank: Istine i zablude o štednji\n09.11.2007. 13:51 / Izvor: Fena\nPovodom Svjetskog dana štednje, ProCredit Bank započela je edukativnu akciju "Istine i zablude o štednji". Cilj je doprinijeti naporima banke da utječe na razvijanje kulture štednje među građanima naše zemlje.\n"Uvjereni smo da razvijanje kulture štednje još od ranog djetinjstva stvara dobre navike i odgovornije ponašanje budućih potrošača, stoga se nadam da će ova kampanja ponukati građane da štede s nama bez obzira na veličinu uloga koju su u mogućnosti izdvojiti u tu svrhu" izjavio je direktor Odjela za poslovanje sa stanovništvom Šenaj Avdić.\nViše od 80 % štednih računa u bankama ProCredit Grupacije, koju čini 21 ProCredit banka na tri kontinenta, manji su od 200 KM, što pokazuje da ljudi s manjim primanjima širom svijeta štede u ProCredit bankama.\nU Bosni i Hercegovini klijenti ProCredit Bank imaju više od 28.500 štednih računa. U odnosu na oktobar prošle godine, depozitna osnova banke se uvećala za 66 % i trenutno iznosi više od 242 miliona KM.\nU ProCredit Bank građani mogu izabrati štednju po viđenju, tzv. avista štednju, oročenu štednju, štednju za svoje najmlađe (ProKids) i štedni plan.\nKamate na oročene iznose iznose do 6,6 % na dugoročnu štednju (EKS 6,6 %), dok su godišnje kamate za štednju po viđenju 2 % i za dječiju štednju 3 %.


Predstavljen program 42. NOMUS-a – RTV Panonija\nHomeVestiPredstavljen program 42. NOMUS-a\nU Gradskoj kući predstavljen je program 42. “Novosadskih muzičkih svečanosti“ koje će biti održane od 20. do 28. aprila. I ovogodišnji program svedoči o kvalitetu i beskompromisnoj koncepciji festivala koji će učiniti Novi Sad međunarodnim umetničkim središtem gde se predstavljaju najčuveniji svetski umetnici i ansambli.


EKSKLUZIVNO / Vozili smo Renault Sport Megane i Twingo - Klix.ba\nNa stazi Zalužani kod Banje Luke\n/Vozili smo Renault Sport Megane i Twingo\n23.4.2012. u 09:50\nVozili smo Renault Sport Megane i Twingo\nOpravdanje za put u Banju Luku krajem prošle sedmice bila je prezentacija redizajniranog Renault Twinga, ali pravi razlog bilo je obećanje da nas na jedinoj kružnoj stazi u Bosni i Hercegovini čekaju najbolji sportski modeli ovog proizvođača, sa famoznim "prezimenom" Renault Sport. Takav poziv je jednostavno nepristojno odbiti.\nPrije svega osjećam obavezu reći nešto o samoj stazi Zalužani, dakle jedinoj kružnoj stazi u Bosni i Hercegovini. Nastala u okviru vojnog kompleksa JNA odavno je poznata među automobilistima i motociklistima u BiH ali i u regiji, dok je istovremeno široj javnosti prilično nepoznata, pogotovo kao vozački vrlo zahtjevna staza, ali i kao vrlo kapacitetan i perspektivan kompleks koji već decenijama stoji nedovoljno iskorišten. Nedavno je vojska napokon i zvanično stazu proglasila neperspektivnom vojnom imovinom, čime je ona prešla u vlasništvo opštine Laktaši i grada Banje Luke. Upravo to bi i mogao biti spas ove staze, jer su konačno prepoznati potencijali ove lokacije, pa se sada već i javno govori i obećava kako bi autodrom Zalužani mogao doživjeti temeljitu rekonstrukciju i modernizaciju. Nadajmo se da će od toga nešto zaista i biti, te da umjesto vrhunske auto i moto staze jednog dana tu neće osvanuti neki "prijeko potrebni" šoping centar.\nIpak, na Zalužane nismo došli na procjenu vrijednosti zemljišta, već da se zabavimo i uživamo u vožnji kako je u BiH rijetko moguće uživati. Renault je jedna od rijetkih marki koja je u BiH prepoznala neiskorištene kapacitete staze u Zalužanima, te ih spojila sa itekako dinamičnom prezentacijom svojih sportskih modela. Planirano je da tu bude cijela Renault Sport ergela, ali na žalost izostao je Clio RS 200. Srećom Twingo RS sa 133 KS i Megane RS sa 265 KS u dvije verzije bili su sasvim dovoljni da se oznojimo i isprepadamo iza njihovih volana.\nZbog neplaniranog kašnjenja ali i zbog prijetećih oblaka koji su donosili kišu, morali smo se požuriti kako "track day" u režiji Renault Sporta ne bismo proveli u turističkom tempu i sa upaljenim brisačima. Nema vremena za razmišljanje i neskromno uskačem u "top gun", Megane sa 265 KS i dodatnim Cup paketom koji podrazumjeva 19-inčne umjesto 18-inčnih točkova, značajno tvrđi i kapacitetniji ovjes, vrhunska Recaro Sportster sjedišta i najvažnije od svega djelimičnu blokadu diferencijala.\nPrvi "komplet" krugova za upoznavanje prolazim na suvozačkom sjedištu, sa povjerenjem u znanje i iskustvo vozača kojeg sam proteklih godina preko objektiva gledao na brojnim brdskim trkama, Miroslava Hercega iz Zagreba. Nakon trećeg kruga i par savjeta prelazim iza volana, na kratko još jednom sebi potvrđujem da ovakva sjedišta treba imati svaki auto i krećem. Prije svega mi pažnju plijeni "oštar" odziv gasa koji smo, doduše, prethodno kroz RS Monitor postavili na "najbrže", ali bez obzira na to ne mogu se sjetiti turbobenzinca koji tako promptno reaguje na pritisak papučice gasa. U krugu za zagrijavanje uspjevam još primjetiti da sa ovim autom neće biti ključno da li zatvorenije zavoje treba proći "nižim" stepenom prenosa. Obrtnog momenta Megane RS ima na izvoz, pa ako i ostane u "četvrtoj" skoro da i neće biti razlike u brzini izlaska iz zavoja. Barem mi se tako čini jer štoperica i mjerenja vremena nije bilo. Krug za upoznavanje je brzo prošao, dakle idemo punim gasom u "vrući" krug. Startno-ciljni pravac Megane vrlo brzo "pojede", a nakon njega dolazi dugački lijevi zavoj, među vozačima poznat kao "lažnjak". Lažnjak u smislu da je riječ o brzom zavoju koji treba voziti punom brzinom. Da, ako su vam Zalužani u komšiluku ili tu redovno vozite trke, a ja ne ispunjavam nijedan od tih uslova, pa priznajem da za "punu šestu" nisam imao hrabrosti i puštam gas ranije, mnogo ranije, vjerovatno svjestan i činjenice da niko ne mjeri prolazno vrijeme, pa da se neću javno obrukati (ups, upravo sam to učinio).\nDolazak na oštri lijevi zavoj, poznat kao "Banjalučka krivina", pokazuje mi kako je Megane RS 265 sposoban za mnogo jači tempo. Čini se da je sa njegovim moćnim četveroklipnim "Brembo" kočnicama gotovo nemoguće zakasniti sa kočenjem, a svoju polutrkaću prirodu otkrivaju upravo i takvim disk pločicama. Ferodo pločice sa opravdanjem su popularan izbor kod vikend i "track day" trkača, pa su tako i na ovom Meganeu kočnice jednako uvjerljivo "grizle" diskove u zadnjem kao i u prvom krugu, iako je riječ o pločicama prvenstveno za cestovnu upotrebu.\nZanimljivo je kako mi je staza u Zalužanima omogućila da upoznam 265-icu u segmentima koji su me najviše i zanimali. Nakon uvjeravanja u moć kočnica kao naručen dolazi vrlo brzi lijevi zavoj, poznat kao "Jezero" zbog jezera koje se nalazi iza ograde staze, a u kojem se jednom prilikom čak okupao i jedan trkaći auto, "zbog neprilagođene brzine," da citiram policijske izvještaje. Upravo tu bi automobil sa viškom snage na prednjim točkovima trebao početi širiti zadanu putanju i krenuti prema vanjskom rubu krivine. Ne i Megane koji se zahvaljujući djelimičnoj blokadi diferencijala, ili žargonski nazvanoj šperi, kroz ovakve krivine vozi suludo brzo i sigurno, kao vođen nekim nevidljivim šestarom.\nOštra promjena težišta i pripremanje za posjednji zavoj, popularnu "okretnicu", koji nas okreće za skoro 180 stepeni i vraća na startno ciljni pravac pokazuje nam kako tvrđi i direktniji Cup ovjes drži automobil "ravnim" i kontrolisanim, te se nameće kao neophodna doplata za one koji će Megane RS voziti u njegovom prirodnom okruženju. U normalnoj vožnji Cup je brutalno tvrd i direktan i do sjedišta prenosi svaku pukotinu na asfaltu, pa nije ni čudo što su svi privatni Megani RS koje su dovezli kupci iz BiH bili bez ovog paketa. Ipak, imamo samo jednu ovakvu stazu u cijeloj BiH.\nIako sam u Meganeu 265 Cup mogao provesti ostatak dana, bilo je šteta ne isprobati i ostatak Renault Sport ergele. Kako Clio nije uspio stići do Zalužana, izbor je pao na Twingo RS 133, i to u redizajniranoj verziji. Twingo druge generacije, pa tako i Twingo RS, nastali su na platformi Clia druge generacije. Iako zvuči kao reciklaža stare tehnologije, samo površni i neupućeni to mogu proglasiti lošim rješenjem. Konkretno, Twingo RS 133 je na "nogama" Clia RS 172, što znači da je dokazano zabavan i sposoban paket kao što je bio Clio Renault Sport druge generacije dobio u suštini lagan zadatak nositi Twingo sa "samo" 133 KS.\nPriznajem, početnička je greška sjesti iz moćnog Meganea 250 u "početnički" Twingo 133, ali vremena za planiranje nije bilo. Srećom, svojim privatnim Cliom RS 172 sam imao priliku napraviti par krugova na ovoj stazi, pa ne bi trebalo biti problema. Već pri sjedanju u Twingo poznat osjećaj, luksuza i opreme pregršt, ali se sjedi loše, nemjerljivo lošije nego u Meganeu. Tačnije, jednako loše kao što se sjedilo i u Cliu RS 172 i 182. Visok položaj sjedišta, položen upravljač i približene papučice i nisu recept za sportski automobil. Ipak, ne treba zaboraviti, Twingo je vrlo pristupačna ulaznica u Renault Sport društvo, pa mu se takve početničke, tačnije nasljeđene, greške mogu oprostiti.\nIako je razlika u snazi i koncepciji očita, Twingo je zabavan. Kod njega nema strahopoštovanja prema snazi kao kod Meganea, nego jednostavno tjera vozača da 1,6-litarski atmosferski benzinac zavrti do kraja i ubaci ga u zavoje lakoćom kao što je to nekada radio Clio 16V prve generacije.\nKod Twinga je zadnji dio u brzim zavojima i promjenama težišta primjetno razigraniji, ali i dalje pod punom kontrolom, što ga čini još zabavnijim. Također, za Twingo treba i više iskustva na stazama kao što je ova jer pogrešan stepen prenosa znači da izlazak iz krivine neće biti dovoljno brz i efikasan. Ipak ne treba previše očekivati od 160 Nm okretnog momenta smještenih u visoko radno područje. Nakon Meganea najteže je bilo naviknuti se na kočnice Twinga. Iako su u suštini sasvim dovoljne i sposobne zaustaviti ga vrlo efikasno, nakon moćnih Bremba djeluju neuvjerljivo, a kočenje nakon brze dionice izgleda beskonačno.\nIpak, Twingo RS je idealan početnički sportski auto, koji će vozača nučiti osnove vožnje brzog "hot hatcha". Kasnije je lako doplatiti za Clio RS ili Megane RS, i uživati u svim blagodetima trkaće tehnologije u svakodnevnom automobilu.\nZa kraj, ono najslađe kod Renault Sporta, uz performanse kojima kroz generacije baca konkurenciju na koljena ne idu i prestižne cijene. Sportski Renaulti su pristupačan i sasvim realan san za prosječnog kupca. Tako redizajnirani Megane RS, koji sada dolazi serijski sa 265 KS, košta 42.233 KM, Clio RS 200 je vjerovatno i najpoželjniji sa zlatnom sredinom u cjenovniku od 34.543 KM, dok je sportski best buy definitivno Twingo RS 133 s cijenom od 25.351 KM do registracije.\nRenault je prvi od velikoserijskih proizvođača koji se odvažio na ovakav vid promocije automobila koji realno nisu nosioci velikih prodajnih brojeva na našem tržištu. Ipak, upravo ovakvi modeli su vrlo važni za imidž jedne marke, pa s punim pravom treba očekivati adekvatan odgovor domaćih zastupnika koji su pomalo zaboravili da pod svojim zastupništvima na raspolaganju imaju OPC, GTI, RS, da ne spominjem M i AMG, i ostale skraćenice zbog kojih svakome ko zna njihovo značenje "pogled đavolski zasvjetli."\nRenault Megane BMW X5 M Sport Renault Twingo RS\nZvanično otkriven koncept Seat Ibiza Cupra\n23.04.2012. u 10:46\nAudi Q5 doživio facelift, objavljene prve fotografije\n21.04.2012. u 22:10


"Džoker" je utakmicu protiv "mamuza" u Koloradu završio sa odličnih 28 poena, kojima je pridodao po 11 asistencija i skokova. To je učinak o kom bruji NBA liga. Sasvim zasluženo.\nNe prođe utakmica na kojoj Jokić ne pokaže kolike su mu mogućnosti, a njegove partije posebno su impresivne u februaru. Naime, ovog meseca je upisao četiri tripl-dabla, od čega su tri bila uzastopna. Pritom, šest puta je ove sezone ostvarivao dvocifren broj poena, skokova i asistencija, što ga svrstava u sam vrh najjače lige na svetu.\nA trećim uzastopnim tripl-dablom Nikola Jokić je na neki način ušao u istoriju šampionata. Naime, statističari su izračunali da je od visokih igrača samo još legendarnom Viltu Čemberlenu uspelo to što je našem košarkašu, i to u sezoni 1967/68. O slavi i veličini američkog centra suvišno je i polemisati, pa je jasno koliko je veliki Jokićev uspeh.\nUjedno, centar iz Sombora je treći na listi u NBA ligi po broju tripl-dablova ove sezone, pa su ispred njega samo neprikosnoveni Rasel Vestbruk i Lebron Džejms.


PoslovnePoslovne vijestiUPFBiH počelo sa realizacijom projekta „Poslovanje bez korupcije“\nDosadašnje antikoruptivne aktivnosti su nepravedno izostavile uključivanje poslovne zajednice koje su često u interakciji s javnim sektorom, a koja je ujedno najveća žrtva korupcije. Stepen učešća poslodavaca u borbi protvi korupcije se mora značajno povećati, jer\npostoje velike mogućnosti za njegovo unapredjenje kako bi se ojačao integritet privatnog sektora, obezbijedila sigurnost poslovanja i smanjili sistemski rizici, što će u konačnici voditi ka prijeko potrebnoj većoj stopi ekonomskog rasta BiH. UPFBiH broji više od 20.000 članica i ima informacije s terena o korupciji s kojom se poslodavci svakodnevno susreću, zasigurno posjeduje veliki potencijal da otvori veliki sistemski front u borbi protiv korupcije i doprinese njenom značajnom smanjenju.


ŠARČEVIĆ O DRAMATIČNOJ EKSKURZIJI BEOGRADSKIH UČENIKA: Biće smene direktora i pomoćnika direktora Devete beogradske gimnazije! - Informer\n09:43 Društvo 0\nTanjug | 25. 07. 2018.\nŠARČEVIĆ O DRAMATIČNOJ EKSKURZIJI BEOGRADSKIH UČENIKA: Biće smene direktora i pomoćnika direktora Devete beogradske gimnazije!\nEkskurzije učenika, poput one u Španiju, organizovale su se godinama i to nije normalno, izjavio je ministar prosvete Mladen Šarčević i najavio smenu direktora i pomoćnika direktora Devete beogradske gimnazije\n- Za putovanje dece u Španiju odgovorni su nastavnici i pasivni direktori koji će morati da odgovaraju za to. Direktor Devete beogradske gimnazije neće biti ni ovaj što je bio do sada, ni novoizabrani, a biće smenjen i pomoćnik direktora - rekao je ministar.\nOn je dodao da putovanja učenika ne mogu da se organizuju bez znanja direktora.\nMinistar je, gosujući na RTS-u, rekao da se direktor Devete beogradske gimnazije pravio da ništa ne zna o ekskurziji u Španiji, prilikom koje su učenici noćili u holu hotela jer agencija nije uplatila aranžman.\n- Onog dana kada smo obavešteni šta se desilo, pozvali smo ljude iz škole i javila se pomoćnica direktora, a sada nema ni nje. Direktor se pravio da ništa ne zna, a ispostavilo se da je mnogo više dece iz gimnazije išlo. Imamo i situaciju da se novoizabrani direktor, koji je izabran na dužnost, a sada verovatno neće to biti, sa suprugom uputio na još jedno putovanje - rekao je Šarčević.\nOn je kazao da je to "specijalitet određenih škola", gde se direktori ne bave svojim poslom i dodao da postoje i drugi vidovi putovanja kojima deci želimo da pokažemo Evropu.\n- Postoji projekat Erazmus plus, koji smo mi ove godine kontribuirali sa osam miliona evra i koji osim studenata i profesora obuhvata osnovce i srednjoškolce. Tu nemate prostora da manipulišete. Drugi vid putovanja su razmene - rekao je Šarčević.\nPrema njegovim rečima, pored ekskurzija i rekreativnih nastava postoje i drugi vidovi putovanja učenika koji moraju da prođu Savet roditelja i onda imate mere bezbednosti.\n- Problem je bila bezbednost dece, ne zna se kakvim su autobusima išli, da li je bilo lekara, koliko je pratioca na koliko dece otišlo, pa onda tek finansijski i drugi efekti - rekao je on.\nŠarčević je dodao i da su se takvi vidovi putovanja organizovali godinama i da to "nije normalno" i dodao da je napravljen novi pravilnik organizovanja ekskurzija.\nGovoreći o najavljenom zapošljavanju novih 155 psihologa, logopeda, pedagoga, Šarčević kaže da je dizajniran nov model zarad kvaliteta obrazovanja.\n- Nama su psiholozi potrebni kao glavni resursi i ovo je pitanje organizacije sistema. Viška u školama normalno da ima i to su uglavnom radnici koji mogu da rade u drugim sektorima - rekao je Šarčević.\nKako je rekao, do 1. septembra škole su obavezne da naprave kalkulacije.\n- Ovde je neravnomerno napravljen pravilnik koji je i napravio pometnju. Imamo preko 12 odsto radnih viškova stečenim manipulacijama - rekao je on.\nMladen Šarčević škola ekskurzija direktor\nDŽABA OMOT KAD JE UNUTRA ŠARENA LAŽA! Dačić: Formiranje tzv. Udružene opozicije Srbije samo je drugo pakovanje istog!\nREZULTATI SARADNJE SU ZADIVLJUJUĆI! Čen Bo: Kina poštuje suverenitet i teritorijalni integritet Srbije, razume i podržava njene legitimne interese na KiM


Mercedes-Maybach S650 Night Edition - Muški magazin - trendovi, fitness, lifestyle, saveti, devojke... `\nMeđutim, pre nego što se sadašnji model ugasi iz proizvodnje, nemački automobilski proizvođač želeo je da se sa luksuznom limuzinom oprosti na pravi način.\nUltraluksuzna kompanija otkrila je Mercedes-Maybach S650 Night Edition - još bolju varijantu već posebne Maybach S klase sa crnim naglascima od karbonskih vlakana. Ograničena na samo 15 primera, to je najekskluzivnija verzija S klase sa dvostrukom M značkom. Ima početnu cenu od 243,945 dolara.\nPočevši od specijalnog tretmana na spoljašnjost, luksuzni, automobil je obojenom Obsidian crnom bojom, a poklopac prtljažnika ima suptilan spojler napravljen od karbonskih vlakana. Pored toga, na prednjim blatobranima postoje oznake „Night Edition“ i prilagođeni 20-inčni točkovi s tamnim završetkom. Kabina takođe dobija umetke od karbonskih vlakana zajedno sa mešavinom crno-bele kože.\nMercedes-Maybach S650 Night Edition pokreće AMG 6,0-litarski V12 turbo motor koji proizvodi 621 KS i 738 Nm obrtnog momenta, što je dovoljno da masivnu luksuznu limuzinu ubrza od 0-100 km/h za 4.6 sekundi.\nNajveća brzina je elektronski ograničena na 250 km/h. Očekuje se da će se Mercedes-Maybach S-klasa nove generacije predstaviti ove godine.\nPROČITAJTE SLEDEĆI TEKST: Mazda najavila BT-50 model\n» Japanci izmislili prvu PAMETNU masku


Naučna i medicinska otkrića u 2017. | N1 Srbija\nNaučna i medicinska otkrića u 2017.\n01.01.2018. |17:52 |\nIza nas je još jedna veoma uspešna godina naučnih i medicinskih otkrića tokom koje su pomaknute granice ljudskog razumevanja prirode koja ga okružuje i bitno poboljšani kapaciteti da se nosimo sa izazovima koji stoje pred čovečanstvom.\nUčinjeni su, između ostalih, značajni koraci ka prvom komercijalnom kvantnom kompjuteru, lečenju hemofilije A i pronađeni novi obnovljivi izvori energije.\nPogledajte šta se sve dešavalo u svetu nauke u 2017. godini i kako je svet postao bolje mesto:\n- Istraživači Mičigen Stejt univerziteta predstavili su hemijsko jedinjenje i lek koji je u stanju da zaustavi širenje melanoma za čak 90 odsto.\n- Japansko osiguravajuće društvo Fukoku Mjučual Inšurens zamenilo je 34 svojih radnika kompjuterima.\n- Istraživači na Institutu za tehnologiju u Masačusetsu (MTI) dizajnirali su novi materijal za koji kompjuterske simulacije kažu da će moći da pravi građevinske materijale koji imaju gustinu od svega 5 procenata gustine čelika, ali 10 puta čvršće od čelika.\n- Istraživači na Kings koledžu u Londonu uspeli su da stimulišu obnovu matičnih ćelija u zubu, što je metod za koji se veruje da bi mogao značajno da pomogne u borbi protiv Alchajmerove bolesti.\n- Istraživači na Harvardu napravili su "mekanog robota" (eng. soft robot) koji se postavlja kao oklop oko srca pacijenta i pomaže mu da pravilno kuca, što će u mnogome doprineti kvalitetnijem životu ljudi koji imaju srčane mane.\n- Prošla godina proglašena je i zvanično najtoplijom godinom u istoriji ljudske civilizacije. Prema podacima Zajedničkog istraživačkog Centra EU, da bi, ukoliko se temperatura podigne za svega 4 stepena celzijusa, čak 70 svetske populacije moglo da bude ugroženo poplavama.\n- Napravljen je 3d štampač koji može da štampa funkcionalnu ljudsku kožu.\n- Naučnici Skrips Risrč Instituta kreirali su prvi polusintetički organizam. U Institutu tvrde da bi otkriće moglo da dovede do kreiranja potpuno novih oblika života, korišćenjem sintetičkog DNA sa bezbrojnim mogućnostima primene u medicini. U isto vreme, istražvači sa Salk Instituta kreirali su prvi embrion čoveka i svinje koji sadrži genetske informacije obe vrste.\n- Istraživači Univerziteta u Saseksu, Ujedinjeno Kraljevstvo, objavili su prvo uputstvo za pravljenje kvantnog kompjutera.\n- Konstruisan je novi "blue phase liquid chrystal" ekran koji tri puta povećava oštrinu slike na ekranima istovremeno smanjujući potrošnju energije.\n- Na 380 svetlosnih godina od Zemlje otkriven je misteriozni beli patuljak pulsar, prva zvezda ove vrste zabeležena od strane ljudske civilizacije.\n- Istraživači japanskog Nacionalnog instituta za naprednu industrijsku nauku i tehnologiju pokazali su svojeg najnovijeg mikro robota sposobnog da oprašuje cveće.\n- Otkriveno je novih sedam planeta potencijalno sličnih uslova kao na Zemlji, a koje se nalaze u orbiti Trapista 1, ultra hladne zvezde patuljka, tek nešto veće od Jupitera, koja se od naše planate nalazi na 40 svetlosnih godina.\n- Otkriveni su organizmi koji ukazuju da je život na Zemlji nastao odmah nakon što su nastali okeani, odnosno pre 4,289 milijardi godina.\n- Kompjuterski gigant IBM najavljuje IBM Q – inicijativu da se napravi prvi komercijalni kvantni kompjuter na svetu.\n- Predstavljen je Troduskvemin – lek za koji njegovi tvorci tvrde da može da povrati neke funkcije srca nakon srčanog udara, što je do sada bilo nemoguće učiniti.\n- Pojavio se i Evolocumab lek za koji se istražuje da li i zaista utiče na nivo lošeg holesterola čime dramatično smanjuje mogućnost od srčanog udara.\n- Objavljena je nova klasifikacija dinosaurusa po kojoj su dinosaurusi nastali pre 200 miliona godina.\n- Holandski naučnici su uspeli da kreiraju lek koji kod starih miševa vraća snagu, obnavlja krzno i čak obnavlja funkciju vitalnih organa i to tako što eliminiše stare ćelije u telu. Očekuje se da pokusi na ljudima počnu uskoro.\n- Naučnici na Univerzitetu Novi Južni Vels tvrde da su pronašli proceduru koja može pomoći obnavljanje DNA ćelija nakon izloženosti radijaciji.\n- Na Unverzitetu Kalifornija Berkli predstavljen je uređaj koji proizvodi vodu iz vazduha koristeći sunce kao izvor energije. Čak i u uslovima niske vlažnosti vazduha, uređaj je u mogućnosti da proizvede 2,8 litara vode za 12 sati.\n- Planeta LHS 1140b postaje planeta na kojoj postoje najveće mogućnosti za život od svih planeta koje su do sada pronađene. Planeta je prekrivena planinama i nalazi se u orbiti zvezde crvenog patuljka LHS 1140.\n- Pronađena su dva nova leka – trazodon i dibenzoimetan (DBM) koje bi mogle da zaustave izumiranje ćelija pri svim neurodegenerativnim bolestima mozga.\n- Larva Achroia grisella najverovatnije može da biorazgrađuje polietilen, što bi moglo da bude rešenje problema plastičnog otpada na zemlji.\n- Britanska kompanija Tokamak Enerdzi objavljuje da je došla do prve plazme u njenom St40, najnovijem prototipu fuzionog reaktora.\n- Univerzitet Juta u SAD predstavio je novu robo-bušilicu koja smanjuje trajanje različitih operacija koje zahtevaju bušenje lobanje sa dva ipo sata na dva ipo minuta.\n- Na Univerzitetu Oksford napravljena je prva veštačka mrežnjača Istraživači sa Harvarda tvrde da šest traka čokolade može smanjiti rizik od fatalnih srčanih problema za četvrtinu.\n- Počela izgradnja novog super-velikog teleskopa koji finansira Evropska unija.\n- Guglov kompjuter DeepMInd AlphaGo pobedio je po prvi put u istoriji čoveka u tradicionalnoj kineskoj igrici go. Poražen je Ke Ji, najbolji čovek u ovoj igrici.\n- Naučnici Skrips Istraživačkog Instituta objavili su da su pronašli način da strukturno modifikuju vancomicin i tako učine ovaj antibiotik još moćnijim.\n- Otkriće trećeg gravitacionog talasa nazvanog GW170104 dodatno je osnažilo Ajnštajnovu teoriju relativiteta.\n- Rover "Kjuriositi" američke agencije NASA poslao je sa Marsa dokaze o postojanju velikog jezera na ovoj planeti.\n- Istraživači Virje instituta u Amsterdamu identifikovali su sedam gena koji se dovode u vezu sa insomnijom.\n- Evropsko udruženje kardiologa objavilo je da ljudski rod sada ima vakcinu koja smanjuje holesterol u miševima što bi moglo da bude rešenje za imunizaciju protiv kardiovaskularnih oboljenja.\n- Astronomi objavljuju da bi se na obodu sunčevog sistema mogla nalaziti i deseta planeta ovog sistema.\n- Japan je objavio da planira da pošalje čoveka na mesec do 2030. godine\n- Naučnici Univerziteta Stanford objavili su dokaze u prilog teoriji da na zemlji već traje šesti ciklus masovnog izumiranja života, do kojeg je došlo najverovatnij usled delovanja čoveka. Nemački naučnici tvrde da se masa insekata smanjila za poslednjih 25 godina za čak 75% što bi moglo da dovede do kolapsa postojećeg eko sistema.\n- Astronomi potvrđuju sa sa obližnje crvene zvezde patuljka Ross 128 primaju čudne radio signale.\n- Naučnici su otkrili da matične ćelije moždanog hipotalamusa utiču značajno na starenje ljudskog organizma.\n- Prva intervencija na genima ljudskog embriona uz pomoć tehnologije CRISP obavljena je u SAD. Uklonjen je gen koji uzrokuje nasledno oboljenje srca.\n- Naučnici sa Napier Instituta u Škotskoj približili su se korak ka pronalasku leka za prehladu.\n- Naučnici okupljeni u Američko udruženje hemičara pokazali su kako kiborg bakterije koje su stvorili mogu da vrše efikasniju fotosintezu nego biljke.\n- Astronomi okupljeni oko Habla tvrde da imaju prve dokaze postojanja vode na planetama koje kruže oko Trapista-1.\n- Obeleženo je 40 godina misije Vojadžer.\n- Profesor Andrea Morelo predstavlja novi dizajn kvantnih kompjutera nazvan "flip flob kjubit" koji omogućava lakšu integraciju kvantnih kompjutera i običnih elektronskih kola.\n- Simulator nerva implantiran pacijentu koji je 15 godina nakon saobraćajne nesreće proveo u dubokoj komi dao je rezultate jer je pacijent počeo da daje prve znake svesti.\n- Studija koju je sproveo Karnegijev Institut za tehnologiju pokazula je da bi vetroparkovi u severnom Atlantiku mogli da tokom zimskih meseci zadovolje sve potrebe čovečanstva za električnom energijom.\n- Naučnici Univerziteta Rutigers pronašli su način da unošenjem gena bakterije E Coli u kukuruz podignu njeguvu nutritivnu vrednost i sitmulišu proizvodnju metionina, amino kiseline koja se obično nalazi u mesu.\n- Puštena je u rad prva 5g mreža za prenos podataka u mobilnoj telefoniji brzine 1Gbps.\n- Objavljena je nova, unapređena verzija CRISP tehnologije za manipulaciju genima.\n- Naučnici su potvrdili da boravak u svemiru dovodi do promena na mozgu i da su astronauti koji su duže boravili u svemiru izloženi i većim promenama, pre svega strukture mozga i njegovog položaja.\n- Otkrivena je velika praznina unutar Velike Piramide u Gizi.\n- Istraživači Univerziteta u Aberdinu, Škotska, otkrili su da jedna jedina doza leka Troduskvemin može otopiti naslage masti unutar arterija.\n- Naučnici Instituta pri Kolumbija Univerzitetu tvrde da bi razmeštanje poljoprivrednih kultura u nove zone moglo da poboljša prinose toliko da bi se moglo nahraniti oko 825 miliona ljudi.\n- IBM predstavlja kvantni kompjuter sa 50 kjubita.\n- Američka agencija za bezbednost hrane i lekova FDA odobrila je upotrebu prvog leka koji u sebi ima digitalni sistem za praćenje vremena unosa.\n- Kalifornijski institu za tehnologiju uspeo je da po prvi put stabilizuje prsten plazme u slobodnim atmosferskim uslovima, van laboratorije.\n- Naučnici Univerziteta u Montrealu napravili su značajan pomak u borbi protiv rezistencije na antibiotike jer su naučili kako da dizajniraju bolje molekule koji otežavaju plazmidima da se kreću među bakterijama. Istovremeno naučnici Instituta za tehnologiju u Masačusetsu (MTI) otkrili su metor da se efikasnije bore protiv bakterija vrstom antibiotika koji se zove kinolones.\n- Univerzitetska bolnica u Londonu saopštila je da je po prvi put ispravljena genetska greška koja uzrokuje Hantingtonovu bolest i to korišćenjem eksperimentalnog leka IONIS-HTTRx.\n- Američka kompanija Karbon Inžinjering predstavila je metod sintetisanja benzina i dizel goriva koristeći ugljendioksid iz vazduha i vodonik iz vode. Metoda je nazvana „Gorivo iz vazduha“.\n- Britanski doktori po prvi put su uspešno iskoristili novu genetsku terapiju kako bi pomogli pacijentima sa hemofilijom A, bolesti koja dovodi do stalnog krvarenja.\nЗанимљиво је да после онолико руских научника, писаца, проналазача, композитора за време Царевине, после октобарске револуције тај број значајно опада, јер је за време комуниста све било подређено уништавању науке, на уштрб одржавања на власти и нажалост после стотинак година имамо једну ''празну чауру'' од државе. Свака част научницима слободног света на проналасцима, а ово је била опаска да је комунизам једно зло које не дозвољава напредак.\nTačno! Komunizam i dodao bih diktatura! Čovek koji misli i stvara je opasan za oba sistema!\nKomunizam i nauka\nZa vreme komunizma je toliko razvijana nauka, prosveta, školovanje i opismenjavanje stanovništva da je to neuporedivo sa bilo kojim drugim sistemom. A sa tim je uvSFRJ na primer išla i velika industrijalizacija i razvoj privrede. Kod nas, na primer, mnogi veliki instituti, naučne ustanove i slično su nastali ili doživeli procvat u SFRJ, posle toga su idioti sve rasturili i uništili. Uporedite realno šta smo tada sve proizvodili i izvozili, a šta danas. Komunizam je bio najprosperitetniji period za običnog, poštenog čoveka na ovim prostorima.


(VIDEO) IZAĐITE IZ TROUGLA N1 - DANAS - TVITER! Miloš Jovanović priznao: BOJKOT NIJE USPEO, TO SU ČINJENICE! - Informer\nMiloš Jovanović, predsednik DSS, uključio se u program televizije N1 i tom prilikom priznao da bojkot nije uspeo\n- Da li smo nešto ubrzali? Ne. Da li je juče bilo 100.000 ljudi na ulicama Beograda? Nije. To su prosto činjenice! Nije loše izaći iz trougla N1 - Danas - Tviter, jer je Srbija kud i kamo drugačija - rekao je Jovanović.\n- Treba da budemo svesni da postoje tabori. Ali iz tabora treba izaći ako hoćete da imate celokupnu sliku srpskog društva danas.\nMiloš Jovanović DSS bojkot danas tviter Srbija politka


“Mi smo prva nezavisna obaveštajna agencija. Prefinjeni, ali brutalni. Civilizovani, ali nemilosrdni” – ovim rečima u najnovijem trejleru za film “The King’s Man: Početak” glas glavnog glumca Rejfa Fajnsa nagoveštava napet nastavak voljene franšize Kingsmen, čiji je bioskopski početak predviđen za 17. septembar!\nTags: Branka Katić, Kingsman, Rejf Fajns


Jusuf-Nurkic-reakcija-na-drim-tim-Jugoslavije-nema-Nikole-Vucevica | Sport | Košarka\n28. September, 09:31\nNurkić vidio drim-tim Jugoslavije: Koji je klovn ovo pravio? 0 Podijeli Podijeli na facebook Podijeli na twitter Podijeli na viber Pošalji na mail\nNurkić vidio drim-tim Jugoslavije: Koji je klovn ovo pravio?\n13.05.2020. / 11:59\nNije mu se dopalo 12 najboljih sa ovih prostora...\nIzvor: Guliver/Getty images/Steve Dykes\nJugoslavija se odavno "raspala", ali to ne spriječava novinare, najčešće iz inostranstva, da prave najbolje postave košarkaša (i ostalih sportista) koji danas nastupaju za reprezentacije Srbije, Hrvatske, Slovenije, Bosne i Hercegovine, Crne Gore i Makedonije.\nPažnju je ovih dana izazvala španska "Marka" koja je napravila najbolji tim "Jugoslavije" od današnjih košarkaša nekadašnjih republika…\nOdluka o ABA ligi "pada" 27. maja!\nUvrede na rasnoj osnovi za legendu Arsenala: Slučaj dobija epilog\nU imaginarnoj selekciji su na primjer Luka Dončić, Bojan Bogdanović, Bogdan Bogdanović, Nikola Jokić i mnogi drugi, a s obzirom da kvaliteta ne manjka ni na jednoj poziciji - očekivano je bilo nekih koji su "ispali" iz 12 najboljih.\nJedan od onih koje je španski list "precrtao" jeste i Nikola Vučević, zvezda Orlanda, ove sezone jedan od najboljih centara u NBA ligi…\nCrnogorac se nije oglasio zvog ovoga, ali jeste bosanskohercegovački košarkaš Jusuf Nurkć.\n"Brate, razumijem zašto ja nisam unutra, ali što imaju protiv tebe? 'Marka', samo nam recite ko je klovn koji je sastavio ovu ekipu", napisao je centar Portlanda u reakciji na ignorisanje Vučevića, prenosi hrvatski portal "Index".\nNurkić se inače nije bunio što nije u drim-timu "Jugoslavije" pošto je već više od godinu dana van terena zbog teškog preloma lijeve noge.\nŠta vi mislite, da li su novinari "Marke" napravili grešku i koga je trebalo još da uvrste?\nDa li bi "Nova Jugoslavija" bila bolja od Drim tima?\nDa, ovaj tim je strava.\nNe, Ameri su najjači.\nBilo bi baš gusto i neizvesno.\nDa li Jusuf Nurkić može niže? Može! "Dodik, tvoji mrze sami sebe"\nŠto ti je to trebalo, Jusufe Nurkiću?!\nJusuf Nurkić košarka košarkaši\nJokićev saigrač dobio nevjerovatan ugovor! Nova mlada zvijezda Nagetsa ć...\nRonaldova djevojka dobila škakljivo pitanje o Kristijanu: CIjeli svijet ...\nSvi znaju ko je Kari Pešić! Bobi progovorio o Srbiji: Žao mi je zbog Tok...\nRaspad sistema u PSŽ za mjesec dan! Podjela u svlačionici, zvijezde se n...


Kapitalni projekti na izgradnji puta i vrtića: Mirović i Markov obišli gradilišta u Opovu i Sefkerinu (video) - GLAS OPOVA\nKapitalni projekti na izgradnji puta i vrtića: Mirović i Markov obišli gradilišta u Opovu i Sefkerinu (video)\nMirović i Markov obišli gradilišta u Opovu i Sefkerinu\nOPOVO / SEFKERIN, 6. jun 2021 – Povodom realizacije dva kapitalna projekta, Opštinu Opovo su posetili predsednik Pokrajinske vlade Vojvodine Igor Mirović, direktor Uprave za kapitalna ulaganja AP Vojvodine Nedeljko Kovačević i pokrajinski sekretar za energetiku, građevinarstvo i saobraćaj Ognjen Bjelić. Na desetom kilometru gde su startovali radovi na poslednje tri faze izgradnje puta Opovo – Debeljača goste iz Pokrajinske vlade dočekao je predsednik opštine Opovo Miloš Markov zajedno sa svojim saradnicima iz kabineta i Opštinske uprave Opovo, odakle su zajedno obišli gradilište.\nPut Opovo – Debeljača počeo je sa izgradnjom polovinom 2018. godine, ukupna vrednost radova je 790 miliona dinara, od čega je Pokrajina finansirala 770 miliona dinara, a do sada je urađeno nešto više od 10 kilometara u opovačkom ataru i sada se finiširaju radovi debeljačkom ataru u dužini od 2,2 kilometra. Rok za izvršenje radova je 120 kalendarskih dana i prema planu izgradnje završetak i otvaranje saobraćajnice se očekuje do kraja oktobra.\nPredsednik opštine Opovo Miloš Markov istakao je podršku pokrajinskih i republičkih organa bez kojih lokalna samouprava ne bi mogla da realizuje kapitalne projekte sa kojima značajno unapređuje život građana Opštine Opovo.\n„Pre svega iskazao bih veliko zadovoljstvo što su Opštinu Opovo danas posetili premijer Pokrajinske vlade Igor Mirović, kao i pokrajinski sekretar Ognjen Bjelić i direktor Uprave za kapitalna ulaganja Nedeljko Kovačević. Napomenuo bih da pokrajinski premijer Mirović nije prvi put u Opovu, pre dve godine takođe smo ga dočekali kada je bio u poseti zajedno sa predsednikom Republike Srbije Aleksandrom Vučićem i moram da pomenem da je Aleksandar Vučić jedini predsednik države koji je u mandatu posetio Opštinu Opovo, što samo govori da ova vlast ne deli opštine na velike i male, već ih vrednuje po radu i rezultatima i zato im se zahvaljujem što imaju sluha i za male sredine kao što je naša.\nNaša lokalna samouprava kontinuirano dobija podršku od viših nivoa vlasti, tako da je u poslednjih 5-6 godina Opština Opovo je podržavana kroz razne projekte sa republičkih i pokrajinskih nivoa i nama je to od krucijalnog značaja s obzirom da je naš budžet izuzetno mali, tako da mi veće kapitalne projekte koji unapređuju kvalitet života naših građana ne bi mogli da radimo da nemamo podršku. Ja ću samo istaći jedan podatak“.\nStartovali radovi na poslednje tri faze projekta\nMiloš Markov je posebno apostrofirao činjenicu da je ove godine Opština Opovo od Pokrajine dobila više od 200 miliona dinara za realizaciju raznih projekata, među kojima posebno izdvaja izgradnju vrtića u Sefkerinu.\n„Tokom ove 2021. godine Opština Opovo je dobila 211.400.000 dinara preko konkursa samo od Pokrajinske vlade, a toliko je od prilike i naš godišnji opštinski budžet. U ova sredstva ubrojani su i kapitalni projekti koji su tema današnje posete, a to su izgradnja puta Opovo – Debeljača i vrtića u Sefkerinu. To su dva krucijalna projekta koja mi sami ne bi mogli da iznesemo. Putem Opovo – Debeljača spajamo dve opštine, Opovo i Kovačicu, i smatramo da će ceo ovaj deo imati izuzetno veliki potencijal i benefite za obe naše lokalne samouprave. Ali moram da napomenem da nam je izuzetno bitan izgradnja vrtića u Sefkerinu gde je raspisana nabavka koji će se realizovati u narednom periodu zato što na taj način unapređujemo obrazovanje naših najmlađih, koji su i naš najveći prioritet.\nJa bih iskoristio priliku da se još jednom zahvalim gospodinu Miroviću, Pokrajinskoj vladi, Upravi za kapitalna ulaganja, pokrajinskim sekretarijatima na kontinuiranoj podršci uz želju da nastavimo u ovom tempu, lokalna samouprava će i u narednom periodu pripremati projektno – tehničke dokumentacije i projektne ideje i nadam se da ćemo imati podršku kakvu smo imali i do sada, a sve u zajedničkom interesu da unapredimo život građana naše opštine“, izjavio je Markov.\nPredsednik Pokrajinske vlade Igor Mirović izrazio je zadovoljstvo realizacijom projekta i posebno istakao činjenicu da će uskoro startovati izgradnja auto-puta Beograd – Zrenjanin – Novi Sad, koji će proći kroz atare opština Opovo i Kovačica, tako da će ova saobraćajnica dodatno dobiti na značaju.\n„Kao što možete da vidite iza nas u toku su završni radovi na izgradnji puta Opovo – Debeljača. Mi smo u više faza sprovodili ovaj projekat, Pokrajinska vlada preko Uprave za kapitalna ulaganja uz veliku saradnju Opštine Opovo. Došli smo do samog kraja, ugovorena je poslednja deonica koja će biti završena, ukoliko sve bude u redu, do kraja oktobra. Ovo će mnogo značiti za opštine Opovo i Kovačicu, značiće, pre svega za bolju komunikaciju građana, za mlade koji pohađaju školu, ali nedaleko odavde proći će auto-put Beograd – Zrenjanin – Novi Sad i ti radovi će krenuti za šest do devet meseci, tako da će se ova saobraćajnica prirodno nasloniti na jedan deo tog auto-puta.\nUradili smo ovaj posao želeći da razvijemo posebno Opštinu Opovo, da i na kraju ovog posla dovedemo što više investitora, da omogućimo lakši pristup vlasnicima poljoprivrednih površina i gazdinstvima. Jednom rečju važan projekat koji je započet još u mandatu prethodne Vlade, došlo je do određenih problema i pronevera, kao što je to već bio slučaj sa mnogim projektima koje je vodila Vlada do 2016. godine. Mi smo uspeli da ovaj projekat dovedemo do kraja i evo vidite, vredni neimari rade iako je više od 30 stepeni, a videli ste i deo puta koji je izgrađen ranije, to sve izgleda prilično dobro, u kvalitetnom je stanju. Očekujemo da se posao završi i očekujemo da tokom avgusta započne i izgradnja vrtića u Sefkerinu i imamo razloga za zadovoljstvo kada je reč i o jednom i o drugom projektu“, poručio je Mirović.\nNakon obilaska gradilišta na izgradnji puta, Mirović i Markov su se uputili u Sefkerin. Markov je u školskom dvorištu, gde je predviđena izgradnja objekta vrtića predstavio projekat, a Mirović je poručio nadležnima u lokalnoj samoupravi da pošalju potrebnu dokumentaciju kako bi Pokrajina finansirala i opremanje vrtića.\nTokom posete Sefkerinu Mirović se zadržao gde je proveo određeno vreme u razgovoru sa prisutnim građanima.\nGrađanske inicijative: Behaton staza do spomenika palim rodoljubima\nAutobuska stanica Opovo: Linija Opovo – Sutomore – Petrovac – Budva – Tivat


Vujošević: "Snaga je u nama!" - Sportske.net\nVujošević: "Snaga je u nama!"\nTrener košarkaša Partizana Duško Vujošević kazao je da veruje u trijumf u jednoj od najvažnijih utakmica u sezoni bez obzira što u Podgoricu neće putovati povređeni Terens Kinsi.\nKošarkaši Partizana igraće u Podgorici bez povređenog Terensa Kinsija, a trener Duško Vujošević rekao je da je ubeđen da tim može da pobedi u jednoj od odlučujućih utakmica za odlazak na završni turnir Jadranske lige.\n"Ovo će biti izuzetno važna utakmica za obe ekipe. Svesni smo snage protivnika, ali i svoje snage i ambicije. Sport je inače interesantan i nepredvidiv, ali je u ovom slučaju posebno teško prognozirati ishod. Naša osnovna snaga je u nama samima i verujem da smo u stanju da obavimo težak zadatak koji je ispred nas", rekao je Vujošević.\nPartizan, Cibona i Budućnost bore se za poslednja dva mesta koja vode na završni turnir. Partizan i Cibona imaju po 16 pobeda, a Budućnost 15.\nKinzi ima problema sa skočnim zglobom desne noge. On će u sredu otputovati u SAD na dodatne preglede i trebalo bi da se vrati za sedam dana.\n"On je protiv Cibone dobio distorziju skočnog zgloba i tada je igrao preko povrede. Oporavak nije išao kako treba i urađene su mu tri magnetne rezonance. Na drugom snimanju se prikazala ruptura deltoidnog ligamenta desnog skočnog zgloba. Registrovano mu je veoma malo parče hrskavice koje može da stvara bol, i to se leči konzervativnom metodom. On uz doziran napor može da igra i trenira, ali je on hteo drugo mišljenje u SAD i otići će tamo", rekao je Vujošević.\nUtakmica Budućnost - Partizan igra se u ponedeljak u 20.45.


Ishrana Archives - Strahinja Marković\nAll articles filed in Ishrana\nBy: ninar May 30, 2022\nIshranafit ishrana, ideje za brzi obrok, ishrana, užineLeave a Comment on ISHRANA: Devet ideja za užinu\nNedostaju vam ideje za brzinsku užinu koje možete nositi sa sobom? Nemate vremena da pripremate i to svakog dana? Evo nekih ideja. Nutritivno bogate užine su odličan način da premostite glad izmeđ dva obroka i korisno je da uvek imate makar nešto u svojoj torbi, jer nikada ne znate kada ćete ogladneti. KOKICE Naravno da…\nBy: ninar April 11, 2022\nIshranaishrana, kondicija, novi sad, strahinja markovic, stres, trener, zdravljeLeave a Comment on ISHRANA I ZDRAVLJE: Kako sprečiti gojenje uzrokovano stresom?\nStres praktično osigurava nesmetano funkcionisanje ljudskog tela pod velikim naporima, kako fizičkim tako i psihičkim, ali problem nastaje onda kada je organizam primoran da duže vreme funkcioniše u takvom režimu rada. Sve to objašnjava zaključke naučnih istraživanja, gde je potvrđeno da povišen nivo kortizola u krvi rezultira povećanjem apetita, povećanjem želje za brzom hranom, a…\nBy: ninar March 3, 2022\nIshranaishrana, motivacija, novi sad, trener, ugljeni hidratiLeave a Comment on ISHRANA: Ugljeni hidrati koje nutricionisti obožavaju\nUgljene hidrate bije loš glas, jer se često optužuju za gojaznost i za višak kilograma mnogih ljudi. Međutim, ugljeni hdirati su jako važni, jer su oni osnovni izvor energije u našem telu. Bez ugljenih hidrata naše telo bi bilo umorno i mi ne bismo imali snage da obavljamo svakodnevne poslove. Međutim, problem nastaje što većina…\nTRENER ODGOVARA: Kada se uzimaju PROTEINI – pre, za vreme ili posle treninga?\nBy: ninar March 3, 2022 March 3, 2022\nIshranaishrana, novi sad, proteini, strahinja markovic, trenerLeave a Comment on TRENER ODGOVARA: Kada se uzimaju PROTEINI – pre, za vreme ili posle treninga?\nKada se uzimaju PROTEINI – pre, za vreme ili posle treninga? Često ćete čuti da se proteini piju posle treninga, međutim šta mišiću najviše nedostaje posle treninga, naravno nisu proteini već energija, pa onda voda i minerali. To je ono što se prvo istroši. Tokom treninga se potroši glikogen i onda on nedostaje u mišićima,…\nISHRANA: Gojaznost ili zdravlje?\nIshranabolest, brza hrana, gojaznost, motivacija, novi sad, trener, treningLeave a Comment on ISHRANA: Gojaznost ili zdravlje?\nGojaznost je bolest savremenog čoveka. Ona, zajedno sa kardiovaskularnim i malignim bolestima, spada u najčešće bolesti danas. Zajedničko im je da ih stvara nezdrav način života – stres. Sve što organizam izbacuje iz ravnoteže je stres: prekomeran psihički napor, prekomeran fizički napor i nepravilna ishrana. Pre nego što pređemo na priču o nepravilnom načinu života,…\nISHRANA: Namirnice koje trebate da jedete posle treninga\nBy: ninar December 13, 2021 December 13, 2021\nIshranabanane, hrana, ishrana, jelo, motivacija, novi sad, sta jesti nakon treninga, treningLeave a Comment on ISHRANA: Namirnice koje trebate da jedete posle treninga\nPosle napornog treninga, vaše telo vapi za hranom koja će ga oporaviti i koja će mu dati snagu. Zato tu trebate da napravite pametan izbor i da vašem telu obezbedite pravilan unos, vitamina, proteina, masti i drugih zdravih sastojaka. Zato smo odlučili da vam predstavimo namirnice koje morate jesti posle treninga, ako želite da budete…\nISHRANA: Zašto je svet “poludeo” za sokom od celera?\nBy: ninar November 17, 2021\nIshranaishrana, smanjuje pritisak, sok od celera, zdravljeLeave a Comment on ISHRANA: Zašto je svet “poludeo” za sokom od celera?\nMnogi kažu da je čist sok poput “tečne magije” i da ima mnoge zdravstvene benefite. Pa, kakav je to sok i šta može učiniti za naše telo kada se redovno konzumira? Iako sadrži bogatstvo vitamina A, C, kalijum, kalcijum i dosta drugih elemenata, procesom ceđenja se odstranjuju vlakna koja su vrlo bitna za našu ishranu…\nISHRANA: Jesenji recept – Mafini od bundeve i feta sira\nBy: ninar September 14, 2021\nIshranabundeva, dijeta, ishrana, jesen, mafini, novi sad, recept, trenerLeave a Comment on ISHRANA: Jesenji recept – Mafini od bundeve i feta sira\nMože biti doručak ili sjajna užina! 350 g bundeve 2 kašike ulja 1 kašičica belog luka u prahu 1 kašičica mešavine provansalskog bilja (bosiljak, majoran, majčina dušica, nana) 100 g feta sira 50 g gauda sira (sečenog na kockice) 2 jaja 180 ml mleka 200 g brašna (300g ako bundeva ima više vode) 2 kašičice…\nPORED VODE: Pet napitaka koja će najbolje utoliti žeđ\nBy: ninar July 3, 2021\nIshranačaj, kvas, leto, napitak, strahinja markovic, tečnost, vodaLeave a Comment on PORED VODE: Pet napitaka koja će najbolje utoliti žeđ\nLeti je našem telu, kao ni u bilo koje drugo doba godine, potrebna dovoljna količina vode za piće, čiji deficit može izazvati nelagodu i dehidraciju. Međutim, nije samo obična voda ta koja je u stanju da brzo utoli žeđ i oživi telo u letnjim vrućinama. Za one koji zaista žele da obraduju receptore nečim zanimljivim,…\nISHRANA: Evo zbog čega treba da jedete masline\nBy: ninar June 28, 2021\nIshranaishrana, masline, zdrava hranaLeave a Comment on ISHRANA: Evo zbog čega treba da jedete masline\nMasline su jedna od onih namirnica koju jedni obožavaju, a druge mrze. Ipak, bilo bi poželjno da svi povremeno jedu masline, jer su one neverovatno zdrave i jer sadrže mnogo korisnih stvari koje pomažu vašem telu, imunom sistemu i metabolizmu. Prepune su Vitaminom E i sadrže jake antioksidante, što dovodi to toga da one čiste…